cyanic-selkie/wikianc huggingface dataset:
ശിഖ ടാൻഡൻ
റഫറൻസുകൾ
വർഗ്ഗം:1985-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അർജ്ജുന പുരസ്കാരം ലഭിച്ചവർ വർഗ്ഗം:ഇന്ത്യൻ വനിതാ നീന്തൽ താരങ്ങൾ വർഗ്ഗം:കായികതാരങ്ങൾ വർഗ്ഗം:ഇന്ത്യയിലെ കായികതാരങ്ങൾ വർഗ്ഗം:പ്രവാസികൾ
ഷബ്ദ്രുങ്ങ് റിമ്പോച്ചെ
അവലംബം
വർഗ്ഗം:ഭൂട്ടാൻ വർഗ്ഗം:തിബെത്ത് വർഗ്ഗം:ബുദ്ധമതം
ചാവക്കച്ചേരി
ചാവക്കച്ചേരി ശ്രീലങ്കയിലെ ജാഫ്നയിലെ ഒരു വലിയ പട്ടണമാണ്. പുരാതനമായ ചരിത്രമുള്ള ഈ പട്ടണം തമിഴർക്കു ഭൂരിപക്ഷമുള്ളതാണ്. ശ്രീലങ്കൻ ആഭ്യന്തര യുദ്ധത്തിൽ ഈ പട്ടണം തകർന്നടിഞ്ഞു. 111-വർഷം പഴക്കമുള്ള ചാവക്കച്ചേരി ഹിന്ദു കോളേജ് ആണ് വിദ്യാഭ്യാസത്തിന്റെ കേന്ദ്ര സ്ഥാനം. യുദ്ധം തീർന്ന് ഇപ്പോൾ പട്ടണം പൂർവ്വസ്ഥിതി പ്രാപിച്ചുവരുന്നു.
അവലംബം
വർഗ്ഗം:ശ്രീലങ്കയിലെ പട്ടണങ്ങൾ വർഗ്ഗം:യാഴ്പ്പാണം ജില്ല വർഗ്ഗം:ശ്രീലങ്കയുടെ ഭൂമിശാസ്ത്രം - അപൂർണ്ണലേഖനങ്ങൾ വർഗ്ഗം:വടക്കൻ പ്രവിശ്യ, ശ്രീലങ്ക
ഇന്ത്യ–ജപ്പാൻ ബന്ധങ്ങൾ
ആറാം നൂറ്റാണ്ടിൽ ബുദ്ധമതം ഇന്ത്യയിൽ നിന്നും ജപ്പാനിൽ വന്നതോടുകുടി ഇന്ത്യയും ജപ്പാനുമായുള്ള സാംസാരിക ബന്ധം തുടങ്ങിയിരുന്നു. ഇന്ത്യൻ സന്യാസിയായ ബുദ്ധിസേന എ.ഡി. 726-ൽ ജപ്പാനിലെത്തി ബുദ്ധമതം പ്രചരിപ്പിച്ചിരുന്നു. ഇന്ത്യൻ സംസ്കാരത്തെയും ജപ്പാൻ സംസ്കാരത്തെയുംബുദ്ധമതം വളരെയധികം ആകർഷിച്ചിരുന്നു. പ്രമുഖ ജാപ്പനീസ് സഞ്ചാരിയായ തെഞ്ചുക്കു ഇന്ത്യയിലെത്തി ഇന്ത്യക്ക് സ്വർഗ്ഗതുല്യമായ ഒരു നാമവിശേഷണം തന്നെ നൽകി. രണ്ടാം ലോക മഹായുദ്ധ കാലത്ത് ഇന്ത്യ ബ്രിട്ടീഷ് ഭരണത്തിന് കീഴിലായിരുന്നു. അക്കാലത്ത് ഒരുപാട് ഭാരതീയർ പട്ടാളത്തിൽ ചേർന്ന് ജപ്പാനെതിരെ യുദ്ധം ചെയ്തു. 67000ത്തോളം പട്ടാളക്കാർ സിംഗപ്പൂരിന്റെ പതനത്തോടെ ജപ്പാന്റെ പിടിയിലായി. അതിൽ ഭൂരിഭാഗം പേരും പിന്നീട് ഇന്ത്യൻ നാഷണൽ ആർമിയുടെ ഭാഗമായി. യുദ്ധാനന്തരം ജാപ്പനീസ് ഗവണ്മെന്റ് ഇന്ത്യൻ നാഷണൽ ആർമിക്കും ഇന്ത്യൻ സ്വാതന്ത്ര്യ ലീഗിനും (Indian Independence League)വേണ്ടി പ്രവർത്തിച്ചു. ഇന്ത്യൻ നാഷണൽ ആർമിക്ക് പിന്നീട് ജപ്പാന്റെ സഹായവും ലഭിച്ചു. പക്ഷെ, ഇംഫാൽ,കോഹിമ എന്നിവിടങ്ങളിൽ വച്ച് നടന്ന പോരാട്ടങ്ങളിൽ ജപ്പാൻ എന്ന ഏഷ്യയിലെ വികസിതരാജ്യത്തിന്റെ പ്രതിരോധശക്തിക്ക് കോട്ടം തട്ടി. അതോടൊപ്പം ഇന്ത്യൻ നാഷണൽ ആർമിയും തളർന്നു.
ആധുനികകാലത്തെ ഇന്തോ-ജപ്പാൻ ബന്ധങ്ങൾ
അന്താരാഷ്ട്ര മിലിട്ടറി ട്രൈബ്യൂണലിന്റെ ഭാഗമായി ഇന്ത്യയുടെ ജസ്റ്റിസ് രാധവിനോദ് പാൽ ജപ്പാന് അനുകൂലമായ നീതി ന്യായങ്ങൾ പുറപ്പെടുവിച്ചു. യുദ്ധാനന്തരം ജപ്പാനിലെ ഭരണം സാധാരണഗതിയിൽ ആയതിനു ശേഷം ഇന്ത്യയും ജപ്പാനും തമ്മിൽ ഒരു സമാധാന ഉടമ്പടിയിൽ ഒപ്പുവച്ചു. ഇന്ന് ഇന്ത്യയുമായുള്ള പണമിടപാടുകളിൽ 4ആം സ്ഥാനമാണ് ഇന്ത്യക്ക് ഉള്ളത്. ന്യൂഡൽഹിയിലെ മെട്രോ റെയിൽ നിർമ്മാണത്തിന് ജപ്പാനിൽനിന്നു വൻ ധനസഹായം ഒഴുകിയെത്തി. പ്രതിരോധ മേഖലയിലും അവരുമായുള്ള ബന്ധം ശക്തമാണ്. തീവ്രവാദത്തിനെതിരെയും ഇരു രാഷ്ട്രങ്ങളും ഒന്നിച്ചു നിൽക്കുന്നു. ഭാരതത്തിലെ പ്രാചീന സർവകലാശാലകളിൽ ഒന്നായ നളന്ദ സർവകലാശാലയുടെ പുനരുധാരണത്തിന് വേണ്ടിയും ജപ്പാൻ സാമ്പത്തികസഹായം നൽകിയിരുന്നു.
ആണവ മേഖലയിലെ ബന്ധങ്ങൾ
ആണവപരീക്ഷണങ്ങൾ നിരോധിച്ചുകൊണ്ട് ലോകരാഷ്ട്രങ്ങൾ അംഗീകരിച്ച Comprehensive Test Ban Treaty-CTBT യിൽ ഇന്ത്യ ഒരു അംഗമല്ല.1998ൽ രാജസ്ഥാനിലെ പൊഖ്റാൻ എന്ന സ്ഥലത്ത് വച്ച് നടന്ന ഇന്ത്യയുടെ 2ആം ആണവപരീക്ഷണമായ  ഓപ്പറെഷൻ  ശക്തിക്ക് ശേഷം ഇരു രാജ്യങ്ങളും തമ്മിലുള്ള ബന്ധത്തിൽ ഒരു ഉലച്ചിൽ ഉണ്ടായി. ആണവപര്രീക്ഷനതിന്റെ ഭാഗമായി ജപ്പാൻ ഇന്ത്യയുടെ മേൽ നികുതി ഏർപ്പെടുത്തി. ഇത് ഇന്ത്യക്ക് സാമ്പത്തിക ബാദ്ധ്യത സൃഷ്ടിച്ചു
പുത്തൻ ചുവടുകൾ
2015 ഡിസംബർ 12നു ജപ്പാൻ പ്രധാനമന്ത്രി ഷിൻസോ ആബേ 3 ദിവസത്തെ ഭാരത സന്ദർശനത്തിനായി എത്തി. ഇന്ത്യൻ പ്രധാനമന്ത്രി നരേന്ദ്ര മോദിയുടെ ലോക്സഭ മണ്ഡലമായ വാരണാസിയിൽ അദ്ദേഹം എത്തുകയും ഗംഗയുടെ തീരത്തുള്ള ദശാശ്വമേധ് ഘട്ടിൽ ഗംഗ ആരതി നടത്തുകയും ചെയ്തു. അതിനുശേഷം ന്യൂഡൽഹിയിലെ ഹൈദരാബാദ് ഹൌസിൽ വച്ച് ഇരുവരും തമ്മിൽ നടന്ന ഉഭയകക്ഷി ചർച്ചയിൽ ആണവ, പ്രതിരോധ മേഖലകൾ സംബന്ധിച്ച ഒട്ടേറെ  കരാരുകളിൽ ഇരു പ്രധാനമന്ത്രിമാരും ഒപ്പുവച്ചു. ഇന്ത്യക്ക് ആണവ റിയാക്ടറുകൾ നിർമ്മിക്കാനുള്ള സഹായവും,കൂടംകുളം ആണവനിലയത്തിലെ റിയാക്ടറുകളുടെ കാര്യവും ഈ കരാറുകളിൽ ഉൾപ്പെടും.ഇരു രാജ്യങ്ങളും സൈനികേതര-ആണവ കരാറിലാണ് ഒപ്പുവച്ചത്.പ്രധാനമന്ത്രിയുടെ സ്വപ്നപദ്ധതിയായ "മെയ്ക്ക് ഇൻ ഇന്ത്യ" പദ്ധതിയിലേക്കുള്ള നിക്ഷേപവും ഇന്ത്യ ആരാഞ്ഞു. നരേന്ദ്ര മോദിയുടെ ലോക്സഭ മണ്ഡലമായ വാരണാസിയിൽ ഒരു കൺവെൻഷൻ സെൻറർനിർമ്മിക്കാനും ജപ്പാൻ സഹായം നൽകും. ബുള്ളറ്റ് ട്രെയിൻ സാങ്കേതികവിദ്യ ഇന്ത്യയിൽ ഉപയോഗിക്കാനുള്ള സാങ്കേതിക സഹായവും ഇന്ത്യ തേടി. ഇരു രാജ്യങ്ങളും തമ്മിലുള്ള സൗഹൃദം ഊട്ടിയുറപ്പിക്കാനുള്ള ഒട്ടേറെ ചുവടുകൾക്കു ഷിൻസോ ആബേയുടെ ഇന്ത്യ സന്ദർശനം നാന്ദിയായി.
അവലംബം
1."ദി.ഹിന്ദു" മുഖപ്രസംഗം -15 ഡിസംബർ 2015 2."ദി.ഹിന്ദു" ലേഖനം-"The Strange Love for Nuclear Energy"-17 ഡിസംബർ 2015
ആര്യ രാജേന്ദ്രൻ
ഒരു ഇന്ത്യൻ രാഷ്ട്രീയക്കാരിയാണ് ആര്യ രാജേന്ദ്രൻ (ജനനം: 12 ജനുവരി 1999). ഇപ്പോൾ തിരുവനന്തപുരം കോർപ്പറേഷന്റെ മേയറായി സേവനം അനുഷ്ഠിക്കുന്നു. 2020 ലെ കേരള തദ്ദേശ സ്വയംഭരണ തെരഞ്ഞെടുപ്പിൽ 21-ാം വയസ്സിൽ തിരുവനന്തപുരം കോർപ്പറേഷന്റെ മുടവൻമുകൾ വാർഡിൽ നിന്ന് കൗൺസിലറായി ആര്യ വിജയിച്ചു. ഒരു കോർപ്പറേഷന്റെ മേയറായി നിയമിക്കപ്പെട്ട രാജ്യത്തെ ഏറ്റവും പ്രായം കുറഞ്ഞ മേയറാണ് ആര്യ.
ജീവിതം
ഇലക്ട്രീഷ്യനായ രാജേന്ദ്രന്റെയും എൽ.ഐ.സി. ഏജന്റായ ശ്രീലതയുടെയും മകളാണ് ആര്യ രാജേന്ദ്രൻ. തിരുവനന്തപുരത്തെ കാർമൽ ഗേൾസ് ഹയർ സെക്കൻഡറി സ്കൂളിൽ നിന്നാണ് ആര്യ സ്കൂൾ വിദ്യാഭ്യാസം നടത്തിയത്. തിരുവനന്തപുരത്തെ ഓൾ സെയിന്റ്സ് കോളേജിൽ രണ്ടാം വർഷ ബി.എസ്.സി. ഗണിതശാസ്ത്ര വിദ്യാർഥിനിയാണ്
അവലംബം
വർഗ്ഗം:1999-ൽ ജനിച്ചവർ വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:സി.പി.ഐ.എം. വനിതാ നേതാക്കൾ വർഗ്ഗം:കേരളത്തിലെ വനിതാ രാഷ്ട്രീയപ്രവർത്തകർ വർഗ്ഗം:ജനുവരി 12-ന് ജനിച്ചവർ
ബട്ടിയാർ
ലിവിവ് നഗരത്തിലെ പ്രത്യേക വിഭാഗം നിവാസികളുടെ ഒരു ജനപ്രിയ നാമമാണ് ബട്ടിയാർ (ബേസിയാർ എന്നും വിളിക്കപ്പെടുന്നു). ലിവിവ് നഗരത്തിന്റെ ഉപസംസ്കാരമായ "ക്നാജ്പ" ജീവിതശൈലിയുടെ ഭാഗമായി ഇത് കണക്കാക്കപ്പെടുന്നു. ഇരുപതാം നൂറ്റാണ്ടിന്റെ തുടക്കത്തിൽ ഇത് ഒരു അപൂർവ്വക്കാഴ്‌ച്ചയായി മാറിയെങ്കിലും അതിന്റെ വേരുകൾ പത്തൊൻപതാം നൂറ്റാണ്ടിന്റെ മധ്യത്തിൽ ലിവിവ് ഓസ്ട്രോ-ഹംഗേറിയൻ സാമ്രാജ്യത്തിന്റെ ഭാഗമായിരുന്നു. കിഴക്കൻ പോളണ്ടിലെ സോവിയറ്റ് അധിനിവേശത്തിനും 1939-ലും 1945-ലും ഉക്രേനിയൻ എസ്എസ്ആറിന്റെ ഭാഗമായി സോവിയറ്റ് യൂണിയനോട് കൂട്ടിച്ചേർക്കപ്പെട്ടതിനുശേഷവും ഇത് നാശോന്മുഖമായി. എന്നിരുന്നാലും, ഈ പദത്തിന്റെ ഉപയോഗം തുടർന്നു. ഇന്നത്തെ ലിവിവിൽ ഇത് ഒരു ജനപ്രിയ പദമാണ്. 2008 മുതൽ Lviv സിറ്റി കൗൺസിലുമായി സഹകരിച്ച് "Dik-Art" കമ്പനി ആരംഭിച്ച "ഇന്റർനാഷണൽ ബാറ്റിയാർ ദിനം" ലിവിവിൽ ആഘോഷിക്കുന്നു. ബട്ടിയാറുകൾ ലിവിവിന്റെ തനതായ സംസ്കാരവും ചൈതന്യവും ഉൾക്കൊള്ളുന്നതായി കാണപ്പെടുന്നു. അവ പലപ്പോഴും പ്രാദേശിക നാടോടിക്കഥകളിലും ജനപ്രിയ സംസ്കാരത്തിലും ആഘോഷിക്കപ്പെടുന്നു.
ചരിത്രം
ലൂവിലെ താഴേത്തട്ടിലുള്ള നിവാസികളുടെ പേരായിരുന്നു അത് ("എൽവിവിന്റെ തെരുവുകളിലെ ഉന്നതർ"). പോളിഷ് ഭാഷയുടെ സവിശേഷമായ പതിപ്പാണ് ബാറ്റിയാർ സംസാരിച്ചത്. ബാലാക്ക് എന്ന് വിളിക്കപ്പെടുന്ന ഇത് ലൂവോ ഭാഷയുടെ ഒരു വകഭേദമായിരുന്നു. പൊതുവായ ഭാവനയിലെ ഒരു സാധാരണ ബാറ്റിയാർ സാമ്പത്തികമായി വെല്ലുവിളി നേരിടുന്നവരായിരുന്നു. ഏറ്റവും പ്രശസ്തമായ ബാറ്റിയാറുകളിൽ, റേഡിയോ വ്യക്തിത്വങ്ങളായ കാസിമിയർസ് വാജ്ഡ, ഹെൻറിക് വോഗൽഫാംഗർ തുടങ്ങിയ പേരുകൾ വളരെ പ്രചാരമുള്ള വെസോല ലുവോവ്സ്ക ഫലാ റേഡിയോ ഷോയിൽ ഉണ്ടായിരുന്നു.. കൂടാതെ പോഗോൺ ലൂവിനും പോളണ്ടിന്റെ ദേശീയ ടീമിനുമായി കളിച്ച ഫുട്‌ബോൾ താരം മൈക്കൽ മത്യാസും ഉണ്ടായിരുന്നു.
അഷ്‌റഫ് താമരശ്ശേരി
പ്രവാസി ഭാരതീയ സമ്മാനത്തിന് അർഹനായ പ്രവാസി വ്യവസായിയും സാമൂഹ്യ പ്രവർത്തകനുമാണ് അഷ്‌റഫ് താമരശ്ശേരി. ഗൾഫിൽനിന്ന് മൃതദേഹങ്ങൾ നാട്ടിലെത്തിക്കുന്നതിന് പ്രവാസികൾക്ക് അഷ്‌റഫ് ചെയ്യുന്ന സേവനങ്ങളാണ് പരിഗണിച്ചത്.
ജീവിതരേഖ
കോഴിക്കോട് താമരശ്ശേരി ചുങ്കം സ്വദേശിയായ ഇദ്ദേഹം 16 വർഷമായി അജ്മാനിലാണ് പ്രവർത്തിക്കുന്നത്. യു.എ.ഇയിൽവെച്ച് മരണപ്പെട്ട രണ്ടായിത്തിലേറെ പ്രവാസികളുടെ മൃതദേഹം അഷ്റഫ് നാട്ടിലെത്തിച്ചിട്ടുണ്ട്. അഷ്റഫിൻെറ ജീവിതത്തെ കുറിച്ച് 'പരേതർക്കൊരാൾ' എന്ന പുസ്തകം പുറത്തിറങ്ങിയിരുന്നു.
അവലംബം
വർഗ്ഗം:പ്രവാസി ഭാരതീയ സമ്മാനം നേടിയവർ വർഗ്ഗം:കോഴിക്കോട് ജില്ലയിൽ ജനിച്ചവർ
അതിവിശിഷ്ടസേവാ മെഡൽ
ഇന്ത്യൻ സേനയിലെ സൈനികർക്ക് അതിവിശിഷ്ടസേവനങ്ങൾക്ക് ഇന്ത്യാ ഗവണ്മെന്റ് നൽകുന്ന പുരസ്കാരമാണ് അതിവിശിഷ്ടസേവാ മെഡൽ അഥവാ AVSM.
മരണാനന്തരമായും ഈ പുരസ്കാരം നൽകാറുണ്ട്. ഈ പുരസ്കാരത്തിനർഹമായ സൈനികർ യൂണിഫോമിൽ AVSM റിബൺ ധരിക്കുന്നു. കൂടാതെ പ്രസ്തുത സൈനികന്റെ പേരിനോടൊപ്പം AVSM എന്ന് അഭിസംബോധന ചെയ്യുന്നു.
രൂപീകരണം
1960 ജനുവരി 26-നാണ് ഇത് രൂപീകൃതമായത്. . വിശിഷ്ടസേവാ മെഡൽ ക്ലാസ്-I, വിശിഷ്ടസേവാ മെഡൽ ക്ലാസ്-II, വിശിഷ്ടസേവാ മെഡൽ ക്ലാസ്-III എന്നിങ്ങനെ മൂന്ന് മെഡലുകളാണ് അന്ന് രൂപീകരിച്ചത്. പിന്നീട് 1967 ജനുവരി 27-ന് വിശിഷ്ടസേവാ മെഡൽ ക്ലാസ്-I നെ പരമവിശിഷ്ടസേവാ മെഡൽ എന്നും, വിശിഷ്ടസേവാ മെഡൽ ക്ലാസ്-II നെ അതിവിശിഷ്ടസേവാ മെഡൽ എന്നും, വിശിഷ്ടസേവാ മെഡൽ ക്ലാസ്-III നെ വിശിഷ്ട സേവാ മെഡൽ എന്നും പുനർനാമകരണം ചെയ്യുകയുണ്ടായി.
അവലംബം
വർഗ്ഗം:ഇന്ത്യയിലെ സൈനിക ബഹുമതികൾ
ഹോപ്‌ഫീൽഡ് ശൃംഖല
ജോൺ ഹോപ്‌ഫീൾഡ് നിർമ്മിച്ച ഒരു പുനരാഗമന കൃതൃമ നാഡീ വ്യൂഹമാണ് ഹോപ്‌ഫീൾഡ് ശൃംഖല. ഇത് ഒരു ഹോപ്‌ഫീൾഡ് ശൃംഖല ബൈനറി (0,1) ബൈപ്പോളാർ (+1, -1) എന്നിങ്ങനെയുള്ള മൂല്യങ്ങൾ സ്വീകരിക്കും.
അവലംബം
വർഗ്ഗം:കൃത്രിമബുദ്ധി
എലോൺ (മലയാള ചലച്ചിത്രം)
രാജേഷ് ജയരാമൻ തിരക്കഥയെഴുതി ഷാജി കൈലാസ് സംവിധാനം ചെയ്ത് ആശിർവാദ് സിനിമാസ് വഴി ആന്റണി പെരുമ്പാവൂർ നിർമ്മിച്ച, ഒരു ഇന്ത്യൻ മലയാളം-ഭാഷാ ത്രില്ലർ ചിത്രമാണ് എലോൺ. ചിത്രത്തിൽ പ്രത്യക്ഷപ്പെടുന്ന ഒരേയൊരു കഥാപാത്രമായ കാളിദാസായി മോഹൻലാൽ എത്തുന്നു. ജേക്‌സ് ബിജോയ് ആണ് ചിത്രത്തിന്റെ പശ്ചാത്തല സംഗീതം ഒരുക്കിയിരിക്കുന്നത്. 2021 ഒക്ടോബറിൽ 18 ദിവസം കൊണ്ട് പ്രധാന ഫോട്ടോഗ്രഫി പൂർത്തിയാക്കി. എലോൺ 2023 ജനുവരി 26-ന് തിയേറ്ററുകളിൽ റിലീസ് ചെയ്തു.
നിർമ്മാണം
ഇന്ത്യയിൽ കോവിഡ്-19 പടർന്നുപിടിക്കുന്ന സാഹചര്യത്തിൽ തൊഴിലില്ലായ്മയിലൂടെ ബുദ്ധിമുട്ടുന്ന സിനിമാ മേഖലയിലെ തൊഴിലാളികളെ സഹായിക്കാൻ മോഹൻലാൽ ഒരു 'ചെറിയ സിനിമ' നിർമ്മിക്കാനുള്ള നിർദ്ദേശം മുന്നോട്ട് വച്ചതിന് ശേഷമാണ് 'എലോൺ' സൃഷ്ടിച്ചതെന്ന് ഷാജി കൈലാസ് പറഞ്ഞു. അദ്ദേഹത്തിന്റെ നിർദ്ദേശപ്രകാരം, നിർമ്മാതാവ് ആന്റണി പെരുമ്പാവൂർ കൈലാസിനോട് ഇത്തരമൊരു ചിത്രത്തിന് സാധ്യതയുള്ള ഒരു കഥയെക്കുറിച്ച് ചോദിച്ചു, കോയമ്പത്തൂരിൽ നിന്ന് യാത്ര ചെയ്യുന്നതിനിടയിൽ മഹാമാരിയിൽ കാളിദാസ് എന്ന മനുഷ്യൻ കേരളത്തിൽ കുടുങ്ങിക്കിടക്കുന്ന ഒറ്റ കഥാപാത്രചിത്രം കൈലാസ് നിർദ്ദേശിച്ചു. പൃഥ്വിരാജ് ചിത്രമായ കടുവയുടെ നിർമ്മാണം ആരംഭിച്ചതിന് ശേഷമാണ് കൈലാസ് ഈ പ്രോജക്റ്റ് ഏറ്റെടുത്തത്, അതിന്റെ ഷൂട്ടിംഗ് ഇടവേളയിൽ ചിത്രീകരിച്ചു.
ചിത്രത്തിന്റെ പ്രധാന ഛായാഗ്രഹണം 2021 ഒക്ടോബർ 5-ന് ആരംഭിച്ചു. 2021 ഒക്ടോബർ 22-ന് ചിത്രീകരണം പൂർത്തിയായി. 18 ദിവസം കൊണ്ട് മുഴുവൻ ചിത്രീകരണവും പൂർത്തിയാക്കി.
റിലീസ്
2021 നവംബറിൽ, എലോൺ ഒരു ഡിജിറ്റൽ സ്ട്രീമിംഗ് പ്ലാറ്റ്‌ഫോമിൽ റിലീസ് ചെയ്യുമെന്ന് റിപ്പോർട്ട് ചെയ്യപ്പെട്ടു. 2022 ജൂണിൽ, ചിത്രം 2022 ഓഗസ്റ്റിൽ OTT പ്ലാറ്റ്‌ഫോമിൽ റിലീസ് ചെയ്യുമെന്ന് ഷാജി കൈലാസ് വെളിപ്പെടുത്തി. 2022 ഒക്ടോബർ 21 ന്, ചിത്രം ഒരു തിയേറ്ററിൽ റിലീസ് ചെയ്യുമെന്ന് പ്രഖ്യാപിച്ചുകൊണ്ട് ചിത്രത്തിന്റെ ഒരു ടീസർ പുറത്തിറങ്ങി.എലോൺ 2023 ജനുവരി 26-ന് തിയേറ്ററുകളിൽ റിലീസ് ചെയ്തു.
പുറത്തേക്കുള്ള കണ്ണികൾ
വർഗ്ഗം:2023-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഹോട്ട്സ്റ്റാറിൽ വന്ന സിനിമകൾ
രവി ചോപ്ര
അമിതാഭ് ബച്ചനും ഷാറൂഖ് ഖാനും മുഖ്യവേഷങ്ങളിൽ വന്ന ഭൂത്‌നാഥ്, ഭൂത്‌നാഥ് റിട്ടേൺസ് എന്നിവയാണ് പിതാവിൻെറ മരണശേഷം അദ്ദേഹം നിർമിച്ച ചിത്രങ്ങൾ. സമീർ, ദ ബേണിങ് ട്രെയിൻ, മസ്ദൂർ, ബാഗ്ബാൻ, ആജ് കി ആവാസ്, ബാബുൽ തുടങ്ങിയ സിനിമകൾ സംവിധാനം ചെയ്തിട്ടുണ്ട്.
1988^1990 കാലത്ത് ജനപ്രീതി നേടിയ സൂപ്പർ ഹിറ്റ് ടെലിവിഷൻ പരമ്പരയായ മഹാഭാരതത്തിന്റെ സംവിധായകനാണ്. വിഷ്ണു പുരാൺ, മാ ശക്തി തുടങ്ങിയ പുരാണ സീരിയലുകളും ഒരുക്കി.
രവി ചോപ്ര വസുദേവ് കൃഷ്ണ എന്ന പേരിൽ പുരാണ ടെലിവിഷൻ പരമ്പരയുമായി വീണ്ടും സജീവമാകിനിരിക്കെയാണ് അന്ത്യം.
അവലംബം
വർഗ്ഗം:ഹിന്ദി ചലച്ചിത്ര നിർമ്മാതാക്കൾ വർഗ്ഗം:ഹിന്ദി ചലച്ചിത്രസംവിധായകർ വർഗ്ഗം:സെപ്റ്റംബർ 27-ന് ജനിച്ചവർ വർഗ്ഗം:1947-ൽ ജനിച്ചവർ വർഗ്ഗം:നവംബർ 12-ന് മരിച്ചവർ വർഗ്ഗം:2014-ൽ മരിച്ചവർ
തെൽമ ഡെയ്‌ലി-സ്റ്റൗട്ട്
ഒരു ആഫ്രിക്കൻ അമേരിക്കൻ, പൗരാവകാശ പ്രവർത്തകയായിരുന്നു തെൽമ ഡെയ്‌ലി-സ്റ്റൗട്ട് (1918 - 2005). 1970 കളിൽ ന്യൂയോർക്ക് സിറ്റിയിലെ തൊഴിലാളി പ്രസ്ഥാനത്തിൽ സജീവമായിരുന്ന അവർ ജീവിതകാലം മുഴുവൻ നിരവധി പൗരാവകാശ സംഘടനകളിൽ അംഗമായിരുന്നു.
ജീവിതരേഖ
ഡെയ്‌ലി-സ്റ്റൗട്ട് 1918 ൽ മേരിലാൻഡിലെ ബാൾട്ടിമോറിൽ തെൽമ ജെന്നിംഗ്സ് ജനിച്ചു. എംപയർ സ്റ്റേറ്റ് കോളേജിൽ നിന്ന് ബിഎ നേടി. സാറാ ലോറൻസ് കോളേജിലെ വനിതാ പഠനത്തിന് ഫെലോഷിപ്പ് ലഭിച്ചു. അവർക്ക് ഒരു ജൈവിക മകളുണ്ടായിരുന്നുവെങ്കിലും അവർ മറ്റു പല പുത്രന്മാരെയും പുത്രിമാരെയും വളർത്തി.
ഡെയ്‌ലി-സ്റ്റൗട്ട് 2005 ജൂലൈ 1-ന് അന്തരിച്ചു.
ദി എത്‌നിക് വുമൺ
1977 ൽ ഡെയ്‌ലി-സ്റ്റൗട്ട് ദി എത്‌നിക് വുമൺ മാസിക സ്ഥാപിച്ചു. "ആഫ്രിക്കൻ, ലാറ്റിൻ, അമേരിക്കൻ ഇന്ത്യൻ, ഏഷ്യൻ പൈതൃക" വനിതകൾ അവരുടെ കൂട്ടായ അറിവ് പങ്കിടാനും ബന്ധങ്ങൾ സൃഷ്ടിക്കാനും ലക്ഷ്യമിട്ടാണ് ഈ മാസിക സൃഷ്ടിച്ചത്.
പൗരാവകാശ ആക്ടിവിസം
ഡെയ്‌ലി-സ്റ്റൗട്ട് ട്രേഡ് യൂണിയൻ വിമൻ ഓഫ് ആഫ്രിക്കൻ ഹെറിറ്റേജിന്റെ സ്ഥാപകയും പ്രസിഡന്റുമായിരുന്നു.
എഥൽ പെയ്ൻ ഇൻസ്റ്റിറ്റ്യൂട്ട് ഓഫ് പൊളിറ്റിക്കൽ എജ്യുക്കേഷൻ ഫോർ ബ്ലാക്ക് വിമൻ അംഗവും, വിമൻസ് ഇൻസ്റ്റിറ്റ്യൂട്ട് ഫോർ ഫ്രീഡം ഓഫ് ദി പ്രസിന്റെ അസോസിയേറ്റ്, 1977 ൽ ബ്ലാക്ക് ഫോറത്തിന്റെ ട്രഷററും ആയിരുന്നു.
അവലംബം
വർഗ്ഗം:2005-ൽ മരിച്ചവർ വർഗ്ഗം:1918-ൽ ജനിച്ചവർ
തിഥി
ഭാരതീയരീതികളിലെ പഞ്ചാംഗത്തിലെ അഞ്ച് അംഗങ്ങളിൽ ഒരു ഭാഗമാണ് തിഥി. വാരം, നാൾ, തീയതി, തിഥി തുടങ്ങി ഒരു പ്രത്യേക ദിവസത്തെ സൂചിപ്പിക്കാനുള്ള വിവിധ മാർഗ്ഗങ്ങളിൽ ഒന്നു്. തിഥിയെ പക്കം എന്നും പറയാറുണ്ടു്.
ചന്ദ്രനും സൂര്യനും കോണീയ അകലം 12°(പന്ത്രണ്ടു ഡിഗ്രി) വ്യത്യാസം വരാൻ വേണ്ടി വരുന്ന സമയമാണ് ഒരു തിഥി. ചന്ദ്രൻ ഭൂമിയെ പ്രദക്ഷിണം വെക്കുന്പോൾ സൂര്യപ്രകാശം ചന്ദ്രമണ്ഡലത്തിൽ തട്ടി പ്രതിഫലിക്കുന്നത്തിന്റെ അളവിൽ വ്യത്യാസം വരുന്നു. ചന്ദ്രന്റെ ഈ വൃദ്ധി‌‌ക്ഷയമനുസരിച്ചാണ് തിഥി കണക്കാക്കുന്നത്. സൂര്യന്റെയും ചന്ദ്രന്റെയും സ്ഥാനത്തിനനുസരിച്ചു തിഥിയുടെ കാലയളവ്‌ വ്യത്യസ്തമാണ്. സാധാരണ ഈ കാലയളവ്‌ പത്തൊൻപതു മുതൽ ഇരുപത്തിയാറു മണിക്കൂർ വരെയാണ്.
കൃത്യമായ കാലഗണന
ആകാശത്തു് സൂര്യന്റേയും ചന്ദ്രന്റേയും സ്ഥാനം ഒരൊറ്റ സ്ഫുടത്തിൽ വരുന്ന നിമിഷമാണു് അമാവാസി സംഭവിക്കുന്നതു്. ഈ സമയത്തു് ചന്ദ്രന്റെ, ഭൂമിയ്ക്കഭിമുഖമായി നിൽക്കുന്ന അർദ്ധഗോളം സൂര്യനു് എതിരെയായതുകൊണ്ട് ഏകദേശം പൂർണ്ണമായിത്തന്നെ ഇരുണ്ടിരിക്കും. കൂടാതെ അതേ പശ്ചാത്തലത്തിൽ തന്നെ, ശക്തമായ പ്രകാശത്തോടെ സൂര്യനും സ്ഥിതിചെയ്യുന്നു. അതിനാൽ ഭൂമിയിൽനിന്നും നോക്കുമ്പോൾ ചന്ദ്രൻ അദൃശ്യമായിരിക്കും.
എന്നാൽ രണ്ട് അമാവാസികൾക്കിടയിലുള്ള ദൂരം കൃത്യം 30 കലണ്ടർ ദിവസങ്ങളല്ല. സൂര്യനും ചന്ദ്രനും വീണ്ടും ഒരേ സ്ഥാനത്തെത്തുന്നതു് 360 ഡിഗ്രിയിൽ അല്ലെന്നതും വർഷത്തിലെ വിവിധ സമയങ്ങളിൽ ഇവയുടെ ഗതിവേഗം (ഭൂമിയിൽനിന്നു നോക്കുമ്പോൾ) വ്യത്യാസപ്പെട്ടിരിക്കുമെന്നതുമാണു് ഇതിനു കാരണം. അതിനാൽ ഒരു തിഥി എത്ര മണിക്കൂർ ആണെന്നതിനു് സൂക്ഷ്മമായ കണക്കുകൂട്ടൽ ആവശ്യമാണു്.
തിഥിയുടെ പേരുകളും ബന്ധപ്പെട്ട വാക്കുകളും
ഒരു ദിവസത്തെ തിഥി എന്ന നിലയിലും പക്കം എന്നു പറയാറുണ്ടു്. ഒരു പ്രത്യേക സംഭവം കഴിഞ്ഞ് ഇത്ര ദിവസം എന്ന അർത്ഥത്തിൽ 'മൂന്നാംപക്കം', 'ഏഴാംപക്കം' എന്നെല്ലാം ഭാഷയിൽ സാധാരണ പ്രയോഗിക്കാറുണ്ടു്.
സന്ദർഭത്തിനനുസരിച്ച്, തിഥി എന്നതിന് അമാവാസി എന്നും സമയം എന്നും അർത്ഥമുണ്ട്. ഒരു തിഥിയിൽ കൂടുതൽ സമയം തങ്ങാത്തവൻ എന്ന അർത്ഥത്തിലാണു് അതിഥി എന്ന വാക്കു പ്രചാരത്തിൽ വന്നതു്.
അവലംബം
വർഗ്ഗം:ഭാരതീയ ജ്യോതിശാസ്ത്രം വർഗ്ഗം:സമയത്തിന്റെ ഏകകങ്ങൾ
പാവ്‌ലോ ഒലെക്സാണ്ട്രോവിച്ച് വൈഷേബാബ
പാവ്‌ലോ ഒലെക്സാണ്ട്രോവിച്ച് വൈഷേബാബ (ജനനം മാർച്ച് 28, 1986, ക്രാമാറ്റോർസ്ക്, ഡൊനെറ്റ്സ്ക് മേഖല, ഉക്രേനിയൻ എസ്എസ്ആർ) ഒരു ഉക്രേനിയൻ ഇക്കോ ആക്ടിവിസ്റ്റും സംഗീതജ്ഞനും എഴുത്തുകാരനുമാണ്. "വൺ പ്ലാനറ്റ്" എൻജിഒയുടെ സഹസ്ഥാപകനും തലവനുമായ, ഉക്രെയ്നിലെ സഹിഷ്ണുതയ്ക്കുള്ള യുഎൻഡിപി പ്രതിനിധി.
ജീവചരിത്രം
2012 ൽ, യൂണിവേഴ്സിറ്റിയിൽ നിന്ന് ബിരുദം നേടിയ ശേഷം, അദ്ദേഹം കൈവിലേക്ക് മാറി. അന്തസ്സിൻറെ വിപ്ലവത്തിൽ, പ്രത്യേകിച്ച് നാഷണൽ റെസിസ്റ്റൻസ് ഹെഡ്ക്വാർട്ടേഴ്സിന്റെ പ്രസ് സെന്ററിന്റെ പ്രവർത്തനത്തിൽ സജീവമായി പങ്കെടുത്തു. യാനുകോവിച്ച് ഭരണകൂടത്തെ അട്ടിമറിച്ചതിനുശേഷം, ഉക്രെയ്നിലെ മന്ത്രിമാരുടെ കാബിനറ്റിന്റെ പ്രസ് സർവീസിൽ അദ്ദേഹം ഒന്നര വർഷത്തോളം പ്രവർത്തിച്ചു, അന്താരാഷ്ട്ര ആശയവിനിമയവും മന്ത്രാലയങ്ങൾ തമ്മിലുള്ള ബന്ധവും കൈകാര്യം ചെയ്തു.
"റഷ്യൻ ഫെഡറേഷന്റെ കൂലിപ്പടയാളികളും സഹകാരികളും" ക്രാമാറ്റോർസ്കിന്റെ അധിനിവേശമാണ് ഈ പ്രവൃത്തിയെന്ന് വാദിച്ചുകൊണ്ട് അദ്ദേഹം റഷ്യൻ ഭാഷ ഉപയോഗിക്കാൻ വിസമ്മതിച്ചു, ഉക്രേനിയൻ ഭാഷയിലേക്ക് മാറി.
2013-ൽ അദ്ദേഹം സസ്യാഹാരിയായി, 2015-ൽ അദ്ദേഹം സസ്യാഹാരിയായി, ഒടുവിൽ സമുദ്രവിഭവങ്ങളും മൃഗങ്ങളിൽ നിന്നുള്ള വസ്ത്രങ്ങളും ഉപേക്ഷിച്ചു.
ജാക്വലിൻ വോൾപ്പർ
ഒരു ടാൻസാനിയൻ നടിയും ഫാഷൻ സ്റ്റൈലിസ്റ്റുമാണ് ജാക്വലിൻ വോൾപ്പർ മസാവേ.
ജീവചരിത്രം
ടാൻസാനിയയിലെ മോഷിയിലാണ് വോൾപ്പർ ജനിച്ചു വളർന്നത്. സെക്കണ്ടറി സ്കൂളിനായി മഗ്രാത്ത്, എകെനിവ, മസായ് എന്നിവിടങ്ങളിലേക്ക് മാറുന്നതിന് മുമ്പ് അവർ മാവെൻസി പ്രൈമറി സ്കൂളിൽ ചേർന്നു. അവർ 2007-ൽ ടാൻസാനിയൻ ചലച്ചിത്രമേഖലയിൽ പ്രവേശിച്ചു. ടോം ബോയ് - ജൈക്ക് ഡ്യൂം, ക്രേസി ഡിസയർ, മഹാബ നിയു, ഐ ആം നോട്ട് യുവർ ബ്രദർ, ചാഗുവോ ലാംഗു, ഡെരേവ ടാക്സി, ഷോഗ യാംഗു, റെഡ് വാലന്റൈൻ, ഫാമിലി ടിയർ എന്നിവയുൾപ്പെടെ നിരവധി ജനപ്രിയ സിനിമകളിൽ വോൾപ്പർ പ്രത്യക്ഷപ്പെട്ടു. റെഡ് വാലന്റൈൻ, ഫാമിലി ടിയർ എന്നീ ചിത്രങ്ങളിലെ അവരുടെ വേഷങ്ങൾ കെനിയയിൽ അംഗീകാരം നേടുകയും ടാൻസാനിയയിലെ ഏറ്റവും ജനപ്രിയ നടിമാരിൽ ഒരാളായി മാറുകയും ചെയ്തു. അഭിനയത്തിന് പുറമേ, ദാർ എസ് സലാമിൽ സ്ഥിതി ചെയ്യുന്ന ഹൗസ്ഓഫ് സ്റ്റൈലിഷ്_ട്‌സ് എന്ന തുണിക്കടയുടെ സ്ഥാപകനാണ് വോൾപ്പർ. 2018-ൽ, മിസ് ടാൻസാനിയ സൗന്ദര്യമത്സരത്തിൽ വിധികർത്താവായി വോൾപ്പർ തിരഞ്ഞെടുക്കപ്പെട്ടു. എന്നാൽ സെമിനാറിൽ പങ്കെടുക്കാൻ വൈകിയതിനെത്തുടർന്ന് അവരുടെ പേര് ഒഴിവാക്കി.
സ്വകാര്യ ജീവിതം
2016 മെയ് മാസത്തിൽ പ്രശസ്ത സംഗീതജ്ഞനായ ഹാർമണൈസുമായി വോൾപ്പർ ഡേറ്റിംഗ് ആരംഭിച്ചു. എന്നിരുന്നാലും, 2017 ഫെബ്രുവരിയിൽ ഈ ജോഡി വേർപിരിഞ്ഞു. അദ്ദേഹത്തിന്റെ സംഗീത പങ്കാളിയായ ഡയമണ്ട് പ്ലാറ്റ്‌നംസുമായി അവർക്ക് ബന്ധമുണ്ടായിരുന്നു. കെനിയൻ സംസ്കാരത്തിൽ താൽപ്പര്യമുണ്ടെങ്കിലും, ഒരു കെനിയൻ പുരുഷനുമായി ബന്ധം പുലർത്താൻ തനിക്ക് താൽപ്പര്യമില്ലെന്ന് വോൾപ്പർ പറഞ്ഞു.
പുറംകണ്ണികൾ
വർഗ്ഗം:ടാൻസാനിയൻ ചലച്ചിത്ര നടിമാർ
ബാലകൃഷ്ണം ഭാവയാമി
പല്ലവി
ബാലകൃഷ്ണം ഭാവയാമി ബലരാമാനുജം വസുദേവജം
അനുപല്ലവി
നീലമേഘ ഗാത്രം ശ്രുതി പാത്രം നിത്യാനന്ദ ഗന്ധം മുകുന്ദം
ചരണം
കമല ലോചനം കലിവിമോചനം കപട ഗോപികാ വസന്തം അമരാർചിത ചരണം ഭവതരണം അർജുന സാരഥിം കരുണാനിധിം മമതാരഹിതം ഗുരുഗുഹ വിനുതം മാധവം സത്യഭാമാധവം കമലേശം ഗോകുലപ്രവേശം കംസഭഞ്ജനംഭക്തരഞ്ജനം
പുറത്തേക്കുള്ള കണ്ണികൾ
വർഗ്ഗം:മുത്തുസ്വാമി ദീക്ഷിതർ ചിട്ടപ്പെടുത്തിയ കൃതികൾ വർഗ്ഗം:സംസ്കൃതം ഭാഷയിൽ ചിട്ടപ്പെടുത്തിയ സംഗീതകൃതികൾ വർഗ്ഗം:ആദി താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ വർഗ്ഗം:ഗോപികാവസന്തം രാഗത്തിൽ ചിട്ടപ്പെടുത്തിയ കൃതികൾ
മേരി പിക്ഫോർഡ്
സിനിമാരംഗത്ത് മേരി പിക്ഫോർഡ് എന്നറിയപ്പെട്ട ഗ്ലാഡിസ് ലൂയിസ് സ്മിത്ത് (Gladys Louise Smith (ഏപ്രിൽ 8, 1892 – മെയ് 29, 1979)) ഒരു കനേഡിയൻ - അമേരിക്കൻ സിനിമകളിലെ നടി, സംവിധായിക, തിരക്കഥാകൃത്ത്, നിർമാതാവ് എന്നീ നിലകളിൽ പ്രശസ്തയാണ്. യുണൈറ്റഡ് ആർടിസ്റ്റ് എന്ന സിനിമാ സ്റ്റുഡിയോയുടെ സ്ഥാപകരിൽ ഒരാളാണ്. അമേരിക്കയിലെ ലോസ് ആഞ്ചലൽസിൽ രൂപീകരിക്കപ്പെട്ട ഒരു സംഘടനയാണ് അക്കാഡമി ഓഫ് മോഷൻ പിക്ചർ ആർട്സ് ആൻഡ് സയൻസസ് എന്ന സംഘടനയുടെ 36 സ്ഥാപകരിൽ ഒരാളാണ് ഇവർ.
"അമേരിക്കാസ് സ്വീറ്റ് ഹാർട്ട്" "ഗേൾ വിത് ദ കേൾ", എന്നൊക്കെ ഇവർ അറിയപ്പെട്ടിരുന്നു.
അവലംബം
വർഗ്ഗം:1892-ൽ ജനിച്ചവർ വർഗ്ഗം:1979-ൽ മരിച്ചവർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ ചലച്ചിത്രസംവിധായകർ
ഇലക്ട്ര കോംപ്ലക്സ്
നവ-ഫ്രോയ്ഡിയൻ മനഃശാസ്ത്രപ്രകാരം, ഒരു കുട്ടി തന്റെ അമ്മയ്ക്ക് അച്ഛന്റെ മേലുള്ള ഉടമസ്ഥതയോട് സൈക്കോസെക്ഷ്വൽ തലത്തിൽ മത്സരിക്കുന്നതിനെയാണ് ഇലക്ട്ര കോംപ്ലക്സ് എന്ന് വിളിക്കുന്നത്. കാൾ ഗുസ്താവ് ജങ് ആണ് ഈ സിദ്ധാന്തം മുന്നോട്ടുവച്ചത്. സൈക്കോസെക്ഷ്വൽ വികാസത്തിൽ ഈ കോംപ്ലക്സ് ഒരു ലൈംഗിക സ്വത്വം രൂപപ്പെടുന്നതിന്റെ ഭാഗമായ പെൺകുട്ടികളുടെ ഫാലിക് ഘ്ട്ടമാണ്. ആൺകുട്ടികളുടെ സമാനമായ ഘട്ടം ഈഡിപ്പസ് കോംപ്ലക്സ് എന്നാണ് അറിയപ്പെടുന്നത്. മൂന്നുമുതൽ ആറുവരെ വയസ്സ് പ്രായത്തിലാണ് (വികാസത്തിലെ മൂന്നാമത്തെ ഘട്ടമായ ഫാലിക് സ്റ്റേജിൽ) ഇത് കാണപ്പെടുന്നത്.
അഞ്ച് സൈക്കോസെക്ഷ്വൽ വികാസ ഘട്ടങ്ങളുണ്ടെന്നാണ് കണക്കാക്കപ്പെടുന്നത്:
(i) ഓറൽ ഘട്ടം
(iii) ഫാലിക് ഘട്ടം
(iv) ലേറ്റന്റ് ഘട്ടം
(v) ജനൈറ്റൽ ഘട്ടം
പരമ്പരാഗത സൈക്കോ അനാലിറ്റിക് സിദ്ധാന്തമനുസരിച്ച് കുട്ടി സ്വന്തം ലിംഗത്തിൽ പെട്ട രക്ഷിതാവുമായി താദാത്മ്യത്തിലെത്തുന്നതിലൂടെ ഇലക്ട്ര കോംപ്ലക്സും ഈഡിപ്പസ് കോംപ്ലക്സും മാറുകയാണ് ചെയ്യുന്നത്. ഫോയ്ഡ് ആൺകുട്ടികളും പെൺകുട്ടികളും കോംപ്ലക്സുകൾ മറികടക്കുന്നത് വ്യത്യസ്ത മാർഗ്ഗങ്ങളിലൂടെയാണെന്ന സിദ്ധാന്തം മുന്നോട്ടുവച്ചു. പെൺകുട്ടികൾ പെനിസ് എൻവി എന്ന മാർഗ്ഗത്തിലൂടെയും ആൺകുട്ടികൾ കാസ്ട്രേഷൻ വ്യാകുലത എന്നതിലൂടെയുമാണ് കോംപ്ലക്സുകൾ മറികടക്കുന്നത് എന്നായിരുന്നും ഫോയ്ഡ് വാദിച്ചത്. ഫലപ്രദമല്ലാത്ത മറികടക്കലുകൾ ന്യൂറോസിസ്, സ്വവർഗ്ഗലൈംഗികത എന്നിവയിലേയ്ക്ക് നയിക്കും എന്നും ഇദ്ദേഹം വാദിച്ചു. ഇലക്ട്ര ഘട്ടത്തിലോ ഈഡിപ്പൽ ഘട്ടത്തിലോ ഉറച്ചുപോയ സ്ത്രീപുരുഷന്മാരെ ഇണയെ തിരഞ്ഞെടുക്കുന്നതിൽ അച്ഛന്റെയോ അമ്മയുടെയോ പ്രതിരൂപം തേടുന്നതിലൂടെ തിരിച്ചറിയാൻ സാധിക്കും.
രമാബായി ഭീംറാവു അംബേദ്കർ
രമാബായി ഭീംറാവു അംബേദ്കർ ഡോ. ബാബസാഹിബ് അംബേദ്കറുടെ ആദ്യ ഭാര്യയായിരുന്നു. രമാബായിയുടെ നിശ്ചയദാർഡ്യവും, ആത്മസമർപ്പണവും, ത്യാഗമനോഭാവവും അംബേദ്കറുടെ ഉയർച്ചയ്ക്ക് വളരെയധികം സഹായിച്ചിരുന്നു. നിരവധി ജീവചരിത്ര സിനിമകളിലും പുസ്തകങ്ങളിലും അവർ വിഷയമായി തീർന്നിട്ടുണ്ട്. ഭർത്താവിനുവേണ്ടി ജീവിതം ഉഴിഞ്ഞു വച്ച് ജീവിച്ച രമാബായിയെ ഇന്ത്യയിൽ ബഹുമാനിക്കപ്പെടുന്ന ഒരു വനിതയായി കണക്കാക്കുന്നു.
മുൻകാലജീവിതം
ഭികു ധാത്രെ (വലങ്കർ), രുക്മിണി ദമ്പതികളുടെ മകളായി ഒരു ദരിദ്ര കുടുംബത്തിലാണ് രമാബായി ജനിച്ചത്. വാനന്ദ് ഗ്രാമത്തിനകത്തുള്ള മഹാപുര പ്രദേശത്ത് അവർ തന്റെ മൂന്ന് സഹോദരിമാരും ഒരു സഹോദരനുമായ ശങ്കറിനൊപ്പം താമസിച്ചു. അവരുടെ പിതാവ് ഉപജീവനമാർഗ്ഗം ദബോൾ തുറമുഖത്ത് നിന്ന് ചന്തയിലേക്ക് മീൻ കൊട്ടകൾ കൊണ്ടുപോയി. അവരുടെ അമ്മ ചെറുപ്പത്തിലേ മരിച്ചു. അവരുടെ അച്ഛനും മരിച്ചതിനു ശേഷം, അവരുടെ അമ്മാവൻമാരായ വലങ്കറും ഗോവിന്ദ്പുർക്കറും കുട്ടികളെ ബൈക്കുള മാർക്കറ്റിൽ താമസിക്കാൻ ബോംബെയിലേക്ക് കൊണ്ടുപോയി.
വിവാഹം
1906 ൽ മുംബൈയിലെ ബൈക്കുളയിലെ പച്ചക്കറി മാർക്കറ്റിൽ വളരെ ലളിതമായ ചടങ്ങിൽ രമാബായി അംബേദ്കറെ വിവാഹം കഴിച്ചു. അക്കാലത്ത് അംബേദ്കറിന് 15 വയസ്സും രമാഭായിക്ക് ഒൻപതും വയസ്സായിരുന്നു. അവർക്ക് അവന്റെ പ്രിയപ്പെട്ട പേര് "രാമു" എന്നായിരുന്നു. അവർ അവനെ "സാഹേബ്" എന്ന് വിളിച്ചു. അവർക്ക് അഞ്ച് മക്കളുണ്ടായിരുന്നു - യശ്വന്ത്, ഗംഗാധർ, രമേശ്, ഇന്ദു (മകൾ), രാജരത്ന. യശ്വന്ത് (1912-1977) ഒഴികെ ബാക്കി നാലുപേരും കുട്ടിക്കാലത്ത് മരിച്ചു.
മരണം
1935 മേയ് 27 -ന് ബോംബെയിലെ ദാദറിലെ ഹിന്ദു കോളനിയിലെ രാജ്ഗൃഹയിൽ രമാബായി അന്തരിച്ചു. അവർ അംബേദ്കറെ വിവാഹം കഴിച്ചിട്ട് 29 വർഷമായിരുന്നു.
അവലംബം
വർഗ്ഗം:1898-ൽ ജനിച്ചവർ വർഗ്ഗം:1935-ൽ മരിച്ചവർ വർഗ്ഗം:20-ആം നൂറ്റാണ്ടിലെ ഇന്ത്യൻ വനിതകൾ വർഗ്ഗം:രാഷ്ട്രത്തലവന്മാരുടെ ജീവിതപങ്കാളികൾ വർഗ്ഗം:ബി.ആർ. അംബേദ്കർ
രാജൻ പറഞ്ഞ കഥ
മണി എം.കെ. നിർമ്മിച്ച് മണി സ്വാമി സംവിധാനം ചെയ്ത് 1978 ൽ പുറത്തിറങ്ങിയ ഒരു ഇന്ത്യൻ മലയാള ചലച്ചിത്രമാണ് രാജൻ പറഞ്ഞ കഥ. ചിത്രത്തിൽ കവിയൂർ പൊന്നമ്മ, ജോസ് പ്രകാശ്, ശങ്കരാടി, സുകുമാരൻ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ചിത്രത്തിലെ ഗാനങ്ങൾക്ക് ജി ദേവരാജനാണ് സംഗീതം നൽകിയത്.
പുറത്തേക്കുള്ള കണ്ണികൾ
വർഗ്ഗം:1978-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:പി ഭാസ്കരന്റെ ഗാനങ്ങൾ വർഗ്ഗം:ഭാസ്കരൻ- ദേവരാജൻ ഗാനങ്ങൾ വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ
ചന്ദ്രാവതി
ഇന്ത്യയിലെ ഒരു രാഷ്ട്രീയ പ്രവർത്തകയായിരുന്നു ചന്ദ്രാവതി. 1990 ഫെബ്രുവരി 19 മുതൽ 1990 ഡിസംബർ 18 വരെ പുതുച്ചേരിയുടെ ലഫ്റ്റനന്റ് ഗവർണറായിരുന്നു. 1964-66, 1972-74 വർഷങ്ങളിൽ ഹരിയാണ സർക്കാരിൽ മന്ത്രിയായിരുന്നു. 1977ൽ ഭീവാനി ലോക്‌സഭാ മണ്ഡലത്തിൽ നിന്ന് ജനതാപാർട്ടി സ്ഥാനാർഥിയായി ആറാം ലോക്‌സഭയിലേക്ക് തിരഞ്ഞെടുക്കപ്പെട്ടിട്ടുണ്ട്.
രാഷ്ട്രീയ ജീവിതം
1964 മുതൽ 66 വരെയും 1972 മുതൽ 74 വരെയും ഹരിയാന സംസ്ഥാന മന്ത്രിയായിരുന്നു. 1977 മുതൽ 1979 വരെ ജനതാ പാർട്ടിയുടെ പ്രസിഡന്റും 1982 മുതൽ 85 വരെ ഹരിയാന നിയമസഭയിലെ പ്രതിപക്ഷ നേതാവുമായിരുന്നു. പിന്നീട് ഇന്ത്യൻ നാഷണൽ കോൺഗ്രസ്സിൽ ചേർന്നു. 1990 ഫെബ്രുവരി 19 മുതൽ ഡിസംബർ 13 വരെ പുതുച്ചേരിയുടെ ലഫ്റ്റനന്റ് ഗവർണറായി സേവനം അനുഷ്ടിച്ചു.
അവലംബം
വർഗ്ഗം:ഇന്ത്യയിലെ വനിതാ ഗവർണർമാർ വർഗ്ഗം:പുതുച്ചേരിയുടെ ലഫ്റ്റനന്റ് ഗവർണ്ണർമാർ വർഗ്ഗം:1928-ൽ ജനിച്ചവർ
വധശിക്ഷ അൻഡോറയിൽ
അവലംബം
വർഗ്ഗം:വധശിക്ഷ - വിവിധ രാജ്യങ്ങളിൽ അൻഡോറ
ഷഹിദുൾ അലാം
ഷഹിദുൾ അലാം (ജനനം 1955 ബംഗ്ലാദേശിലെ ധാക്കയിൽ) ബംഗ്ലാദേശുകാരനായ ഫോട്ടോഗ്രാഫറും ആക്റ്റിവിസ്റ്റുമാണ്. ഡ്രിക്കിൻറെ സ്ഥാപകനാണ്.
അഹ്വാസ്
അഹ്വാസ് ഇറാന്റെ തെക്കുപടിഞ്ഞാറുള്ള ഒരു നഗരവും ഖുസെസ്ഥാൻ പ്രവിശ്യയുടെ തലസ്ഥാനവുമാണ്. അഹ്‌വാസ് നഗരത്തിലെ ജനസംഖ്യ ഏകദേശം 1,300,000 ആണ്, സമീപ പട്ടണമായ ഷെയ്ബാനിയുമായി ചേർന്നുള്ള പ്രദേശത്ത് 1,136,989 നിവാസികളുണ്ട്. പേർഷ്യക്കാർ, അറബികൾ, ബക്തിയാരികൾ, ഡെസ്ഫുലിസ്, ഷുഷ്താരികൾ തുടങ്ങിയവരുടെ ആവാസ കേന്ദ്രമാണിത്. ഈ പ്രദേശത്ത് സംസാരിക്കുന്ന ഭാഷകളിൽ പേർഷ്യൻ, അറബിക് എന്നിവ കൂടാതെ ലൂറി (ബക്തിയാരി), ഡെസ്ഫുലി, ഷുഷ്താരി തുടങ്ങിയ ഭാഷകളും ഉൾപ്പെടുന്നു.
ഷഹിദുൾ അലാം
ജീവിതവും പ്രവർത്തനവും
1989ൽ അദ്ദേഹം ഡ്രിക്ക് പിക്ചർ ലൈബ്രറി സ്ഥാപിച്ചു. 1998ൽ പാഠ് ശാല: സൗത്ത് ഏഷ്യൻ ഇൻസ്റ്റിറ്റ്യൂട്ട് ഒഫ് ഫോട്ടോഗ്രഫിയും അദ്ദേഹം സ്ഥാപിച്ചു. ഏഷ്യയിലെ ഫോട്ടോഗ്രാഫി ഫെസ്റ്റിവലായ ചോബി മേളയുടെ ഡയറക്ടരുമാണ് അദ്ദേഹം. ധാരാളം മത്സരങ്ങളുടെ ജൂറി അംഗമായി അദ്ദേഹം സേവനമനുഷ്ഠിച്ചിട്ടുണ്ട്. വേൾഡ് പ്രസ്സ് ഫോട്ടോ മത്സരത്തിൻറെ ജൂറിയായി നാല് തവണ സേവനമനുഷ്ഠിച്ച അദ്ദേഹം അതിൻറെ ഏഷ്യക്കാരനായ ആദ്യ ജൂറി ചെയർമാൻ കൂടിയാണ്.
അഹ്വാസ്
ഇറാനിലെ സഞ്ചാരയോഗ്യമായ 2 നദികളിൽ ഒന്നായ കരുൺ അർവന്ദ് റൂഡ് നദിയ്ക്കൊപ്പം (ഷാത്ത് അൽ-അറബ്), നഗരത്തിന്റെ മധ്യത്തിലൂടെ കടന്നുപോകുന്നു. അഖീമെനിഡ് കാലഘട്ടം മുതലുള്ള ഒരു നീണ്ട ചരിത്രമുണ്ട് അഹ്വാസ് നഗരത്തിന്. പുരാതന കാലത്ത്, ഗോണ്ടിഷാപൂർ അക്കാദമിയുടെ പ്രധാന കേന്ദ്രങ്ങളിലൊന്നായിരുന്നു ഈ നഗരം.
അവലംബം
വർഗ്ഗം:ഇറാനിലെ നഗരങ്ങൾ
ഷഹിദുൾ അലാം
ജീവിതവും പ്രവർത്തനവും
അലാം സൗത്ത് ഏഷ്യൻ മീഡിയ അക്കാദമി സ്ഥാപിച്ചു. പെറുവിലെ പ്രശസ്ത ക്യൂറേറ്ററായ ജോർജെ വിലകോർട്ട സംഘടിപ്പിച്ച "ക്രോസ് ഫയർ" എന്ന പേരിലെ പ്രദർശനം ഏറെ പ്രശംസ പിടിച്ചുപറ്റി. പ്രദർശനെം പോലീസ് അടപ്പിച്ചത് രാജ്യവ്യാപകമായ പ്രതിഷേധങ്ങൾക്ക് കാരണമായി. ഡ്രിക്കിൻറെ അഭിഭാഷകർ സർക്കാരിന് നോട്ടീസ് നൽകിയതിനെ തുടർന്നാണ് പോലീസ് ബാരിക്കേഡുകൾ മാറ്റാൻ തയ്യാറായത്. കോടതിയുടെ ഇടപെടലിനെ തുടർന്ന് മാർച്ച് 31ന് പ്രദർശനം വീണ്ടും തുറന്നു. .
അറസ്റ്റ്
2018ൽ അലാമിനെ ധൻമോണ്ഡിയിലെ വസതിയിൽ നിന്ന് പോലീസ് അറസ്റ്റ് ചെയ്തു. 2018ൽ റോഡ് സുരക്ഷ സംബന്ധിച്ച വിദ്യാർത്ഥികൾ നടത്തിയ പ്രക്ഷോഭത്തെപ്പറ്റി അൽ ജസീറയോട് സംസാരിക്കുകയും ഫേസ്ബുക്കിൽ പോസ്റ്റ് ചെയ്യുകയും ചെയ്തതിനെ തുടർന്നായിരുന്നു അറസ്റ്റ്. കേസെടുക്കാതെ അലാമിനെ ഉടൻ വിട്ടയയ്ക്കണമെന്ന് കമ്മിറ്റി ടു പ്രൊട്ടക്റ്റ് ജേണലിസ്റ്റ് സർക്കാരിനോട് ആവശ്യപ്പെട്ടു,.
അവലംബം
വർഗ്ഗം:നിശ്ചലചിത്ര ഛായാഗ്രാഹകർ വർഗ്ഗം:ആവിഷ്കാര സ്വാതന്ത്ര്യം
ഉറുമി (ചലച്ചിത്രം)
പൃഥ്വിരാജ് നായകനായി 2011 മാർച്ച് 11-നു് പുറത്തിറങ്ങിയ മലയാള ചരിത്ര ചലച്ചിത്രമാണ് ഉറുമി. ഈ ചിത്രം സംവിധാനം ചെയ്തിരിക്കുന്നത് സന്തോഷ് ശിവൻ ആണ്. സന്തോഷ് ശിവന്റെ രണ്ടാമത് മലയാള സംവിധാന സംരംഭവുമാണിത്. കൂടാതെ ചിത്രത്തിന്റെ ഛായാഗ്രഹണവും സന്തോഷ് ശിവൻ തന്നെയാണ് നിർവഹിച്ചിരിക്കുന്നത്. ശങ്കർ രാമകൃഷ്ണൻ ആണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്. പൃഥ്വിരാജിന്റെ സിനിമാനിർമ്മാണ കമ്പനിയായ ആഗസ്റ്റ് സിനിമാസാണ് ചിത്രം നിർമ്മിക്കുന്നത്. സന്തോഷ് ശിവനും, ഷാജി നടേശനും നിർമ്മാണ പങ്കാളികളാണ്. ശബ്ദലേഖനം നിർവഹിച്ചിരിക്കുന്നത് എം.ആർ. രാജകൃഷ്ണൻ. 2011-ലെ ഗോവ ഫിലിം ഫെസ്റ്റിവലിൽ ഇന്ത്യൻ പനോരമയിൽ ഈ ചിത്രം പ്രദർശിപ്പിച്ചിരുന്നു. .
സിനിമയുടെ ചരിത്രതലം
യാതാർത്ഥ ചരിത്ര പശ്ചാത്തലത്തിലുള്ള ഒരു സാങ്കൽപ്പിക കഥയാണ് ഉറുമി പറയുന്നത്. 16 നൂറ്റാണ്ടിലെ കേരളത്തിലെ പോർച്ചുഗീസ് ക്രൂരതകളായി സിനിമയിൽ കാണിക്കുന്ന രംഗങ്ങളൊക്കെ യഥാർത്ഥ സംഭവങ്ങളാണ്. 1498ൽ കേരളത്തിലേക്കുള്ള കപ്പൽപാത കണ്ടെത്തുന്ന വാസ്കോ ഡ ഗാമ 1502ൽ കേരളത്തിലെ രാജാക്കന്മാരുമായി വ്യാപാര ബന്ധങ്ങൾ വ്യാപിപ്പിക്കാൻ പോർച്ചുഗീസ് സംഘത്തിൻറെ നേതൃസ്ഥാനവുമായി കേരളത്തിലെത്തുന്നു. എന്നാൽ നൂറ്റാണ്ടുകളായി നിലനിന്നിരുന്ന സമുദ്ര മര്യാദകൾ ലംഘിച്ചു അറബിക്കടലിൽ വ്യാപാരാവശ്യാർത്ഥം സഞ്ചരിക്കുന്ന അറബികളുടെയും കേരളത്തിലെ നാട്ടു രാജ്യങ്ങളുടെയും കപ്പലുകൾ കൊള്ളയടിക്കാൻ പോർച്ചുഗീസുകാർ ആരംഭിച്ചിരുന്നു. ഇതിൽ നീരസനായ സാമൂതിരി വാസ്കോഡ ഗാമയെ കാണാൻ വിസമ്മതിച്ചു. ഇതിൽ കുപിതനായ ഗാമ സാമൂതിരിയുടെ ദൂതുമായി വന്നവരെ തടവിലാക്കുകയും ക്രൂരമായി പീഡിപ്പിക്കുകയും ചെയ്യുന്നു. ഈ സംഭവങ്ങളൊക്കെ ചരിത്രത്തിൽ യഥാർത്ഥത്തിൽ സംഭവിച്ച കാര്യങ്ങളാണ്.
കഥാതന്തു
സ്വന്തം പിതാവിനെ വധിച്ച വാസ്കോ ഡ ഗാമയോട് (റോബിൻ പ്രാറ്റ് ) പ്രതികാരം ചെയ്യാൻ പൊന്നുറുമിയുമായി കാത്തിരിക്കുന്ന ചിറക്കൽ കേളു നായനാരുടെയും (പൃഥ്വിരാജ്) ചങ്ങാതി വവ്വാലിയുടെയും (പ്രഭുദേവ) കഥയാണ്‌ ഉറുമി പറയുന്നത്. വാസ്കോഡ ഗാമ യുടെ കേരളയാത്രയുടെ അറിയപ്പെടാത്ത വസ്തുതകളാണ് ചിത്രത്തിൻറെ കഥാതന്തു. ഗാമയുടെ സേന മലബാറിൽ കൂട്ടക്കൊല ചെയ്തവരുടെ പിൻ‌മുറക്കാരനാണ് നായകൻ കേളു നായനാർ (പൃഥ്വിരാജ്). കൊല്ലപ്പെട്ടവരുടെ ശരീരത്തിൽ നിന്നും ലഭിച്ച ആഭരണങ്ങൾ ചേർത്തുണ്ടാക്കിയ ഉറുമിയുമായി നായകൻ ഗാമയുടെ അടുത്ത വരവിനായി കാത്തിരിക്കുന്നതാണ് കഥാസന്ദർഭം. കച്ചവടത്തിനായി വന്നവർക്ക് അടിപ്പെട്ട് ജീവിക്കേണ്ടി വന്ന കേരളീയരെ സന്തോഷ് ശിവൻ ഇതിൽ വരച്ചു കാട്ടുന്നു.
സംഗീതം
കൈതപ്രം, റഫീക്ക് അഹമ്മദ്, ഏങ്ങണ്ടിയൂർ ചന്ദ്രശേഖരൻ എന്നിവർ രചിച്ച ഉറുമിയിലെ ഗാനങ്ങൾക്ക് ദീപക് ദേവ് ഈണം പകർന്നിരിക്കുന്നു. ചിത്രത്തിൽ ആകെ 9 ഗാനങ്ങളാണുള്ളത്.
പുറത്തേക്കുള്ള കണ്ണികൾ
വർഗ്ഗം:2011-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:സന്തോഷ് ശിവൻ സംവിധാനം ചെയ്ത ചലച്ചിത്രങ്ങൾ വർഗ്ഗം:ചരിത്ര സിനിമകൾ
ഫെനിറ്റോയിൻ
അപസ്മാരം നിയന്ത്രിക്കാൻ ഉപയോഗിക്കുന്ന ഹൈഡന്റോയിൻ മരുന്നാണ് ഫെനിറ്റോയിൻ (Phenytoin). തലച്ചോറിലെ ശസ്ത്രക്രിയകൾക്കു ശേഷം ഉണ്ടായേക്കാവുന്ന അപസ്മാരം നിയന്ത്രിക്കാനും ഫെനിറ്റോയിൻ പര്യാപ്തമാണ്. കോശങ്ങളിലെ സോഡിയം ചാനലുകളിൽ വോൾട്ടേജ്-ആശ്രയ ബ്ലോക്ക് നൽകുന്നതു വഴിയാണ് ഫെനിറ്റോയിൻ അപസ്മാരത്തിൽ നിന്നും സംരക്ഷണം നൽകുന്നത്. കൂടാതെ, ഹൃദയത്തിന്റെ താളപ്പിഴകൾ പരിഹരിക്കാനും ഫെനിറ്റോയിൻ ഉപകാരപ്രദമാണ്. ഫെനിറ്റോയിൻ ലോകാരോഗ്യ സംഘടനയുടെ അവശ്യ മരുന്നുകളുടെ ലിസ്റ്റിൽ ഉൾപ്പെടുന്ന മരുന്നാണ്.
വൈദ്യോപയോഗങ്ങൾ
വൈദ്യശാസ്ത്രത്തിൽ ഫെനിറ്റോയിൻ പ്രധാനമായും ഉപയോഗിക്കുന്നത് അപസ്മാരം തടയുന്നതിനുവേണ്ടിയാണ്. ഫോക്കൽ അപസ്മാരവും (focal seizures), പരോക്ഷ അപസ്മാരവും (absent seizures), ദീർഘ അപസ്മാരവും (status epilepticus) തടയാൻ ഫെനിറ്റോയിനാകുന്നു. ഏട്രിയൽ, വെൻട്രിക്കുലാർ ദ്രുതഹൃദയചലനം പോലെയുള്ള ഹൃദയത്തിന്റെ താളപ്പിഴകൾ പരിഹരിക്കാനും ഫെനിറ്റോയിൻ നല്ല്ലതാണ്.എന്നാൽ, കാർഡിയോവെർഷൻ, മറ്റ് ഹൃദയതാളപ്പിഴ-പ്രതിരോധകങ്ങൾ എന്നിവ ഫലിക്കുന്നില്ലെങ്കിൽ മാത്രമേ ഫെനിറ്റോയിൻ ഉപയോഗിക്കാറുള്ളൂ. ഡിജോക്സിൻ എന്ന മരുന്നിന്റെ വിഷാംശം കുറയ്ക്കാനും ട്രൈജമിനൽ ന്യൂറാൾജിയ എന്ന രോഗം ചികിത്സിക്കാനും ഡിജോക്സിൻ ഉപയോഗിക്കുന്നു.
പാർശ്വഫലങ്ങൾ
ഫെനിറ്റോയിൻ ദ്രുതഗതിയിൽ രക്തത്തിൽ പ്രവേശിച്ചാൽ രക്തസമ്മർദ്ദം കുറയാനിടയുണ്ട്. അതിനാൽ മിനുട്ടിൽ 50 മില്ലിഗ്രാമിൽ കൂടുതൽ ഫെനിറ്റോയിൻ കയറ്റുവാൻ പാടുള്ളതല്ല. ചിലരിൽ ഫെനിറ്റോയിൻ കണ്ണുകളുടെ ദ്രുതചലനം, ഇരട്ടക്കാഴ്ച, മയക്കം, വിറയൽ എന്നിവ ഉണ്ടാക്കുന്നു. ഫെനിറ്റോയിൻ സെറിബ്രത്തിൽ അടിഞ്ഞുകൂടിയാൽ ഞരമ്പുകോശങ്ങൾക്ക് തകരാറു പറ്റുന്നു. ദീർഘകാല ഫെനിറ്റോയിൻ ഉപയോഗം മൂലം ഫോളിക് ആസിഡിന്റെ അഭാവമുണ്ടാകുയും, മെഗലോബ്ലാസ്റ്റിക് അനീമിയ എന്ന വിളർച്ച ഉണ്ടാകുകയും ചെയ്യുന്നു. രക്തത്തിൽ പ്ലേറ്റ്ലറ്റുകളുടെയും, ശ്വേതരക്താണുക്കളുടെയും അളവ് കുറയാൻ ഫെനിറ്റോയിൻ കാരണമാകുന്നു. വളരെക്കാലത്തെ ഫെനിറ്റോയിൻ ഉപയോഗം മോണകളുടെ അമിതവലിപ്പത്തിനും അമിത രോമവളർച്ചയ്ക്കും കാരണമാകുന്നു.
അവലംബം
വർഗ്ഗം:അവലംബം ഇല്ലാത്ത താളുകൾ വർഗ്ഗം:മരുന്നുകൾ
ചേരമാൻതുരുത്ത്
തിരുവനന്തപുരം ജില്ലയിലെ കഠിനംകുളം പഞ്ചായത്തിലാണ് ചേരമാൻതുരുത്ത് സ്ഥിതി ചെയ്യുന്നത്. തിരുവനന്തപുരം താലൂക്കിൻറെ വടക്കുപടിഞ്ഞാറ് കഠിനംകുളം കായലിൻറെ പടിഞ്ഞാറു വശത്താണ് ചെറു ദ്വീപായ ചേരമാൻതുരുത്ത്. രണ്ടായിരത്തിൽ താഴെയാണ് ഇവിടത്തെ ജനസംഖ്യ. ഇസ്ലാം മതവിശ്വാസികളാണ് എല്ലാവരും.
സ്ഥല നാമ ഉത്പത്തി
ചെറുമന തുരുത്ത്, ചെറുമൺതുരുത്ത് എന്നീ പദങ്ങളിൽനിന്നാവാം ചേരമാൻതുരുത്ത് രൂപപ്പെട്ടതെന്ന് കരുതുന്നു. ചേരമാൻപെരുമാളുമായി ബന്ധപ്പെട്ടാണ് ഈ പേര് ലഭിച്ചതെന്നും പറയപ്പെടുന്നു.
വിദ്യാഭ്യാസം
കൊല്ലവർഷം 1096 ലാണ് ചേരമാൻതുരുത്തിൽ ഒരു പ്രാഥമിക വിദ്യാലയം ആരംഭിച്ചത്. നാട്ടിലെ കാരണവന്മാർ ചേർന്ന് 12 സെൻറ് സ്ഥലത്ത് ഒരു സ്വകാര്യ സ്കൂൾ ആരംഭിക്കുകയായിരുന്നു. 1122 ഇടവം അഞ്ചിന് തിരുവിതാംകൂർ സർക്കാർ സ്കൂൾ ഏറ്റെടുത്തു. ആൺ പെൺ വ്യത്യാസം ഇല്ലാതെ പ്രൈമറി തലം വരെ വിദ്യാഭ്യാസം ലഭിച്ചുതുടങ്ങിയത് അതുമുതലാണ്.
തൊഴിൽ
കയർ മേഖലയായിരുന്നു മുഖ്യതൊഴിൽ മാർഗം. കാൽനൂറ്റാണ്ടായി ഗൾഫ് മേഖലയിൽ യുവാക്കൾ തൊഴിൽ തേടുന്നു. മുന്പ് ശ്രീലങ്ക, സിംഗപ്പൂർ തുടങ്ങിയ രാജ്യങ്ങളിലേക്കും ഏതാനും പേർ ജോലി തേടി പോയിരുന്നു. ഗൾഫ് പ്രവാസത്തിൻറെ തുടക്കത്തിൽ പായക്കപ്പലിൽ അവിടേക്ക് പുറപ്പെട്ട് കടലിൽ മരിച്ചവരിലും ഈ നാട്ടിലെ ഏതാനും പേർ ഉണ്ടായിരുന്നു. ഗൾഫ് മേഖലയുടെ സ്വാധീനം വിദ്യാഭ്യാസ തൊഴിൽ മേഖലയിൽ സ്വാധീനമുണ്ടാക്കി. ഇപ്പോൾ ഡോക്ടർമാർ, എഞ്ചിനീയർമാർ, ജേർണലിസ്റ്റുകൾ, അഭിഭാഷകർ, അധ്യാപകർ, ഉദ്യോഗസ്ഥർ, ബിസിനസുകാർ, മതപണ്ഡിതർ, സിനിമാ നിർമാതാവ് എന്നിവർ ഈ ഗ്രാമത്തിലുണ്ട്.
പൊതുസ്ഥാപനങ്ങൾ
സർക്കാർ പ്രൈമറി സ്കൂൾ, ആയുർവേദ ആശുപത്രി, അംഗൻവാടികൾ, മസ്ജിദ്, ഗ്രന്ഥശാലാ സംഘത്തിൻറെ ബി ഗ്രേഡ് അഫിലിയേഷനുള്ള ലൈബ്രറിയും അത് സ്ഥിതി ചെയ്യുന്ന പ്രോഗ്രസീവ് സ്റ്റുഡൻറ്സ് ആർട്സ് ക്ലബ്, ജിഹാദുൽ ഇസ്ലാം മദ്രസ എന്നിവയാണ് പൊതുസ്ഥാപനങ്ങൾ. അന്പത് വർഷം മുന്പ് നാട്ടിലെ യുവാക്കൾ ചേർന്നാണ് പ്രോഗ്രസീവ് സ്റ്റുഡൻറ്സ് ആർട്സ് ക്ലബ് ആരംഭിച്ചത്. ഈ സംഘടനയുടെ ശ്രമഫലമായാണ് നാട്ടിൽ റേഡിയോ കിയോസ്കും, റോഡും, വൈദ്യുതിയും, കുടിവെള്ള പൈപ്പുകളും, ട്രാൻസ്പോർട്ട് ബസും എത്തിച്ചേർന്നത്. ഓല ഷെഡിലും ഓടിട്ട കെട്ടിടത്തിലുമായി നിലനിന്ന മസ്ജിദ് നാട്ടുകാർ പിന്നീട് പുതുക്കിപ്പണിതാണ് നിലവിലെ മന്ദിരം നിർമിച്ചത്. ജിഹാദുൽ ഇസ്ലാം മദ്രസ പള്ളിയോട് ചേർന്ന് പ്രവർത്തിക്കുന്നു.
അഗ്ലൂട്ടിനിൻ
ബാക്റ്റീരിയ പോലെയുള്ള കണപ്രായങ്ങളായ വസ്തുക്കളെയും രക്തത്തിലെ ശോണാണുക്കൾ തുടങ്ങിയ അന്യപ്രോട്ടീനുകളെയും കട്ടപിടിപ്പിച്ച് അലേയമാക്കി നിർവീര്യമാക്കുന്ന ഒരു ഇനം രാസവസ്തു ആണ് അഗ്ലൂട്ടിനിൻ. അമ്ലങ്ങൾക്കും സസ്യരസങ്ങൾക്കും ഈ കഴിവുണ്ടെങ്കിലും അവയെ അഗ്ലൂട്ടിനിൻ വിഭാഗത്തിൽപ്പെടുത്തി പറയാറില്ല.അഗ്ലൂട്ടിനിൻ - ഇനത്തിൽ പെടുത്തിയിട്ടുള്ള പദാർഥങ്ങൾ രാസപരമായി നോക്കിയാൽ ഗാമാഗ്ളോബുലിൻ വർഗത്തിലുള്ള പ്രോട്ടീനുകളാണ്.
ബാക്റ്റീരിയയോ അന്യപ്രോട്ടീൻ വസ്തുക്കളോ ശരീരത്തിനകത്തു പ്രവേശിക്കുന്നതായാൽ അവയെ ഉടനടി നശിപ്പിക്കുകയോ നിർവീര്യമാക്കുകയോ ചെയ്യുന്നതിന് ശരീരം തന്നെ ചില സവിശേഷ പ്രതിവസ്തുക്കളെ അപ്പപ്പോൾ ഉത്പാദിപ്പിക്കാറുണ്ട്. അങ്ങനെ നാലുതരം പ്രതിവസ്തുക്കളുള്ളതിൽ ഒരുതരത്തിൽ പെട്ടവയാണ് അഗ്ളൂട്ടിനിനുകൾ. ഏത് അഗ്ളൂട്ടിനിൻ ആണ് രക്തത്തിലുള്ളതെന്ന് സീറംകൊണ്ടുള്ള പരീക്ഷണങ്ങൾവഴി കണ്ടുപിടിക്കുന്നത് രോഗനിർണയത്തിനു പലപ്പോഴും സഹായകമായിരിക്കും. അഗ്ളൂട്ടിനിൻ - പഠനം രക്തസംക്രമണ (Blood transfusion) പ്രക്രിയയെ വളരെ ഫലപ്രദമാംവണ്ണം സഹായിക്കുന്നുണ്ട്.
പുറംകണ്ണികൾ
വർഗ്ഗം:മാംസ്യങ്ങൾ
ബർത്ത ബെൻസ്
അവലംബം
വർഗ്ഗം:1849-ൽ ജനിച്ചവർ വർഗ്ഗം:1944-ൽ മരിച്ചവർ
വിഷപ്പക്ഷി
ശത്രുക്കളിൽ നിന്നും രക്ഷപെടാനായി വിഷം ഉപയോഗിക്കുന്ന തരം പക്ഷിയാണ് വിക്ഷപ്പക്ഷി അഥവാ ടോക്സിക് പക്ഷി. ഇവ വിഷം ശത്രുക്കളിലേക്ക് നേരിട്ട് കുത്തിവെയ്ക്കുന്നില്ല. എന്നാൽ ഇവയെ സ്പർശിക്കുകയോ ഭക്ഷിക്കുകയോ ചെയ്താൽ വിഷം ഏൽക്കുന്നു. ഇവ മറ്റു ജീവികളിൽ നിന്നും സസ്യങ്ങളിൽ നിന്നും വിഷം ശേഖരിച്ച് സൂക്ഷിക്കുന്നു.
അവലംബം
വർഗ്ഗം:പക്ഷികൾ വർഗ്ഗം:വിഷ ജന്തുക്കൾ
എഫിഡ്ര (സസ്യം)
എഫിഡ്ര (Ephedra) എന്നത് അനാവൃതബീജി കുറ്റിച്ചെടികളാണ്. എഫേഡ്രേസി കുടുംബത്തിലും എഫേഡ്രലസ് നിരയിലുൾപ്പെട്ട ഒരേയൊരു ജനുസ്സാണ് ഇത്. തെക്കുപടിഞ്ഞാറൻ ഉത്തരേന്ത്യ, തെക്കൻ യൂറോപ്പ്, വടക്കേ ആഫ്രിക്ക, തെക്കുപടിഞ്ഞാറൻ, മധ്യേഷ്യ, വടക്കൻ ചൈന, പടിഞ്ഞാറൻ ദക്ഷിണ അമേരിക്ക എന്നിവിടങ്ങളിലെല്ലാം വൈവിധ്യമാർന്ന എഫിഡ്രയുടെ വിവിധ സ്പീഷീസുകൾ വ്യാപിച്ചിട്ടുണ്ട്. സമൃദ്ധമായ കാലാവസ്ഥകളിൽ, മിക്ക എഫിഡ്ര ഇനങ്ങളും നേരിട്ട് സൂര്യപ്രകാശത്തിൽ മണ്ണ് അല്ലെങ്കിൽ മണലിൽ വളരുന്നു. ജോയിന്റ് പൈൻ, ജോയിന്റ്ഫിർ, മോർമോൺ-ടീ അല്ലെങ്കിൽ ബ്രിഗാം ടീ എന്നിവ പൊതുനാമങ്ങളാണ്. എഫിഡ്ര സ്പീഷീസുകളുടെ ചൈനീസ് നാമം mahuang എന്നാണ്.(ലളിതമായ ചൈനീസ്: 麻黄; പരമ്പരാഗത ചൈനീസ്: 麻黃; പിൻയിൻ: máhuáng; വേഡ്-ഗൈൽസ്: മാ-ഹുവാംഗ്; അക്ഷരാർത്ഥത്തിൽ "ഹെമ്പ് യെല്ലോ").
സ്പീഷീസ്
Accepted species: Sumdo, Hoorling and Lira of Kinnaur district of Himachal Pradesh Xinjiang
പുറത്തേക്കുള്ള കണ്ണികൾ
വർഗ്ഗം:അനാവൃതബീജികൾ വർഗ്ഗം:സസ്യജനുസുകൾ വർഗ്ഗം:പരമ്പരാഗത ചൈനീസ് വൈദ്യശാസ്ത്രത്തിൽ ഉപയോഗിക്കുന്ന സസ്യങ്ങൾ വർഗ്ഗം:ഔഷധസസ്യങ്ങൾ
മൈൻഡ്ഹണ്ടർ (ടിവി പരമ്പര)
ജോ പെൻഹാൾ സൃഷ്‌ടിച്ച ഒരു അമേരിക്കൻ ക്രൈം ത്രില്ലർ ടെലിവിഷൻ പരമ്പരയാണ് മൈൻഡ്ഹണ്ടർ. ജോൺ  ഇ. ഡഗ്ലസ്, മാർക്ക് ഓൾഷേക്കർ എന്നിവരുടെ മൈൻഡ് ഹണ്ടർ: ഇൻസൈഡ് ദ എഫ്ബിഐ’സ് എലൈറ്റ് സീരിയൽ ക്രൈം യൂണിറ്റ് എന്ന ബുക്കിനെ ആസ്പദമാക്കിയാണ് ഈ പരമ്പര സൃഷ്ടിച്ചത്. പെൻഹാൾ, ഡേവിഡ് ഫിഞ്ചർ, ചാർലിസ് തെറോൺ എന്നിവർ ചേർന്ന് നിർമിച്ച ഈ പരമ്പര ഒക്ടോബർ 13, 2017 ന് നെറ്റ്ഫ്ലിക്സിൽ ലോകമെമ്പാടും അരങ്ങേറി. പാരമ്പരയുടെ രണ്ടാം സീസൺ 2019 ഓഗസ്റ്റ് 16 ന് നെറ്റ്ഫ്ലിക്സ് പുറത്തിറക്കി.
കഥാചുരുക്കം
വിർജീനിയയിലെ ക്വാണ്ടിക്കോ എഫ്ബിഐ അക്കാദമിയിൽ ബിഹേവിയറൽ സയൻസ് വിഭാഗത്തിൽ പ്രവർത്തിക്കുന്ന എഫ്ബിഐ ഏജന്റുമാരായ ഹോൾഡൻ ഫോർഡ്, ബിൽ ടെൻച്, സൈക്കോളജിസ്റ് ആയ വെൻഡി കാർ എന്നിവരിലൂടെയാണ് കഥ പുരോഗമിക്കുന്നത്. തടവിലാക്കപ്പെട്ട സീരിയൽ കില്ലർമാരെ ഇവർ അഭിമുഖം നടത്തുന്നു, അത് വഴി അവരുടെ ചിന്താഗതി മനസ്സിലാക്കാൻ ശ്രമിക്കുകയും ഈ അറിവ് നിലവിലുള്ള കേസുകളുടെ ചുരുളഴിക്കാൻ പ്രയോജനപ്പെടുത്തുകയും ചെയുന്നു.
സീസൺ ഒന്ന് 1977 മുതൽ 1980 വരെയുള്ള കാലഘട്ടമാണ് വിവരിക്കുന്നത്. എഫ്‌ബിഐയിൽ ക്രിമിനൽ സൈക്കോളജിയുടെ പ്രാരംഭകാലമാണ് ഇത്. കുപ്രസിദ്ധമായ സീരിയൽ കില്ലർ ആയ എഡ്മണ്ട് കെമ്പർ ഈ സീസണിൽ ഒരു കഥാപാത്രമായി അവതരിപ്പിക്കപ്പെടുന്നു.
രണ്ടാം സീസണിൽ 1979–81 ലെ അറ്റ്ലാൻറ്റ കൊലപാതകങ്ങൾ ആണ് മുഖ്യവിഷയം. കുട്ടികളും മുതിർന്നവരും അടക്കം 28 പേർ കൊലചെയ്യപ്പെട്ട ഈ സംഭവവുമായി ബന്ധപ്പെട്ട പിടിയിലാകുന്ന വെയ്ൻ വില്യംസ് എന്നയാളുടെ യഥാർത്ഥ കേസിനെ ആസ്പദമാക്കിയാണ് രണ്ടാം സീസൺ അവതരിപ്പിച്ചിരിക്കുന്നത്.എന്നാൽ രണ്ടുപേരെ കൊലപ്പെടുത്തിയതിന് മാത്രമേ വെയ്ൻ വില്യംസിനുമേൽ കേസ് എടുത്തുള്ളൂ.
ബാഹ്യ ലിങ്കുകൾ
വർഗ്ഗം:അമേരിക്കൻ ടെലിവിഷൻ പരമ്പരകൾ
സനാതന ധർമ്മ കോളേജ്
കേരള സർവ്വകലാശാലയുടെ കീഴിൽ ആലപ്പുഴയിൽ പ്രവർത്തിക്കുന്ന ഒരു കലാലയമാണ് സനാതന ധർമ്മ കോളേജ് അഥവാ എസ്. ഡി. കോളേജ്. ഇത് കേരള സർവ്വകലാശാല അംഗീകൃതമായ ഏറ്റവും പഴയ എയ്ഡഡ് കോളേജുകളിലൊന്നാണ്. ഇപ്പോൾ എൻ. ഏ. ഏ. സി. നാല് താരകം ഈ കലാലയത്തിനു നൽകിയിട്ടുണ്ട്. കല, ശാസ്തം, കൊമേഴ്സ് എന്നിവയിൽ പതിനൊന്ന് ഡിപ്പാർട്ട്‌മെന്റുകൾ ഇവിടെയുണ്ട്.
വി. പാർത്ഥസാരഥി അയ്യങ്കാർ, വി സുന്ദരനായിഡു എന്നിവർ ചേർന്നാണ് ആലപ്പുഴയുടെ വിദ്യാഭ്യാസ പുരോഗതിക്കായി ഈ കലാലയം സ്ഥാപിച്ചത്. 1946 ജൂൺ 20ന് സി.പി. രാമസ്വാമി അയ്യരാണ് കോളേജ് ഉദ്ഘാടനം ചെയ്തത്.
സെന്റ് ജാവലിൻ
ഉക്രെയ്നിലെ റഷ്യൻ അധിനിവേശത്തിൽ ഉപയോഗിച്ച FGM-148 ജാവലിൻ ആന്റി ടാങ്ക് ആയുധം പോലെയുള്ള ആധുനിക ആയുധം തൊട്ടിലിൽ നിൽക്കുന്ന ഒരു വിശുദ്ധനെപ്പോലെയുള്ള ഒരു മതപരമായ ഐക്കൺ ശൈലിയിൽ ചിത്രീകരിച്ചിരിക്കുന്ന ഇന്റർനെറ്റ് മെമ്മാണ് സെന്റ് ജാവലിൻ. 2022-ൽ ഉക്രെയ്നിലെ റഷ്യൻ അധിനിവേശ വേളയിൽ ക്രിസ്റ്റ്യൻ ബോറിസ് സൃഷ്ടിച്ച ഈ മെമ്മെ ലോകമെമ്പാടും പ്രശസ്തമാവുകയും ഒടുവിൽ സമാനമായ മറ്റ് മീമുകൾക്ക് കാരണമാവുകയും ചെയ്തു. മെമ്മെ മനോവീര്യം വർദ്ധിപ്പിക്കുകയും ചരക്ക് ഉൽപ്പന്നങ്ങളിൽ ഉപയോഗിക്കുകയും ചെയ്തു, അതിന്റെ ഫലമായി ഉക്രെയ്നെ സഹായിക്കുന്ന മാനുഷിക ചാരിറ്റികൾക്കായി ഒരു ദശലക്ഷത്തിലധികം ഡോളർ സമാഹരിച്ചു.
പശ്ചാത്തലം
ഉക്രേനിയൻ-കനേഡിയൻ പത്രപ്രവർത്തകൻ ക്രിസ്റ്റ്യൻ ബോറിസ് ആണ് ഈ മെമ്മെ സൃഷ്ടിച്ചത്, തുടക്കത്തിൽ സ്റ്റിക്കറുകളിൽ ഉപയോഗിക്കുന്നതിന് വേണ്ടിയായിരുന്നു ഇത്. ഉക്രെയ്നിലെ റഷ്യൻ അധിനിവേശത്തിനെതിരായ ചെറുത്തുനിൽപ്പിന്റെ പ്രതീകമായി സെന്റ് ജാവലിൻ മെമെ ഓൺലൈനിൽ വൈറലായി.
ക്രിസ്റ്റ്യൻ ബോറിസ് നിലവിൽ ടൊറന്റോയിലാണ് താമസിക്കുന്നത്, എന്നാൽ മുമ്പ് 2014 ലെ പ്രാരംഭ സംഘർഷത്തിൽ ഒരു പത്രപ്രവർത്തകനായി ഉക്രെയ്നിൽ ജോലി ചെയ്യുകയായിരുന്നു. അവിടെയായിരിക്കുമ്പോൾ, അദ്ദേഹം വിവിധ രാജ്യങ്ങളിൽ സ്വതന്ത്രനായി ജോലി ചെയ്തു, ഡോൺബാസിലെ യുദ്ധത്തിൽ നിന്നുള്ള അനാഥരുടെയും വിധവകളുടെയും ദുരവസ്ഥയിൽ അദ്ദേഹം പ്രത്യേകിച്ചും ചലിച്ചു.
മസ്ജിദ് ഖുബാ
മുഹമ്മദ്‌ നബി മക്കയിൽ നിന്നും മദീനയിൽ ആദ്യമായി കാൽകുത്തിയ സ്ഥാനത്ത് നിർമിച്ച പള്ളിയാണ് മസ്ജിദ് ഖുബാ (مسجد قباء).
ചരിത്രം
പ്രവാചകലബ്ധി ലഭിച്ച മുഹമ്മദ് നബിയെയും അദ്ദേഹത്തിന്റെ അനുയായികളെയും ജനിച്ചുവളർന്ന മക്കയിലെ ഖുറൈഷികൾ ദ്രോഹിക്കാൻ തുടങ്ങിയതോടെ നാടുവിടാൻ തീരുമാനിക്കുകയായിരുന്നു. അനുയായികളിലധികം പേരെയും നേരത്തെ തന്നെ യാത്രയയച്ച മുഹമ്മദ് നബി അബൂബക്കർ സിദ്ദീഖിനൊപ്പമാണു മദീനയിലേക്കു ഹിജ്‌റ നടത്തിയത്. മക്കയിൽ നിന്നുള്ള ഹിജ്റയുടെ വാർത്തകേട്ട മദീന നിവാസികൾ മുഹമ്മദ്‌ നബിയെ പ്രതീക്ഷിച്ച് എല്ലാ ദിവസവും രാവിലെ മദീനയുടെ വെളിയിലുള്ള ഹർറയിൽ ചെന്ന് കാത്തുനിൽക്കുമായിരുന്നു. അങ്ങനെയിരിക്കെ ഒരു യഹൂദിയാണ് മദീനയിലെ മലമുകളിൽവെച്ച് മുഹമ്മദ്‌ നബി വരുന്നത് കണ്ടത്. അയാൾ മലമുകളിൽ കയറി എല്ലാവരെയും വിളിച്ചു. ജന്മനാടായ മക്കയിലെ ജീവിതം അസഹനീയമായിത്തീർന്ന സന്ദർഭത്തിൽ പലായനം (ഹിജ്‌റ: 622) ചെയ്ത് മദീനയിലെത്തിച്ചേർന്ന നബിയെ ദേശവാസികൾ മുഴങ്ങുന്ന തുകൽവാദ്യങ്ങൾ മുട്ടിയും മനോഹരമായ സ്വാഗതഗീതികൾ ആലപിച്ചും സ്വീകരിച്ചാനയിച്ചു. ഇതാ, ഞങ്ങൾക്കുമേൽ പൂർണചന്ദ്രൻ വന്നുദിച്ചിരിക്കുന്നു (അശ്‌റക്കൽ ബദറൂ അലെയ്‌നാ) എന്നാണവർ മധുരമായി പാടിത്തുടങ്ങിയത്. ആ വരവേല്പിനെ അനുസ്മരിച്ചും ബാലികമാരുടെ അന്നത്തെ ഈണത്തെ അനുകരിച്ചും ഇന്നും കേരളമടക്കമുള്ള പ്രദേശങ്ങളിൽ പ്രവാചകന്റെ പിറന്നാളിന് സ്വാഗതമോതിക്കൊണ്ട് അദ്ദേഹത്തിന്റെ ജന്മമാസത്തിൽ നബികീർത്തനങ്ങൾ പാടിപ്പോരുന്നുണ്ട്.
ഖുബായിലുള്ള ഇംറുഉൽ ഖൈസിന്റെ മകൻ കുത്സൂമിന്റെ വീട്ടിൽ മുഹമ്മദ്‌ നബി എത്തി. വീടിന്റെ മുറ്റത്ത് അവരുടെ കാരക്ക ഉണക്കുന്ന ഒരു തരിശു നിലം മുഹമ്മദ്‌ നബി ഏറ്റെടുത്തു അവിടെ ഒരു പള്ളി പണികഴിപ്പിച്ചു. മുആദുബിൻ ജബലിനെ അവിടെ ഇമാമാക്കി നിശ്ചയിക്കുകയും ചെയ്തു. ആ പള്ളിയാണ് പിന്നീട് മസ്ജിദ് ഖുബാ എന്നാ പേരിൽ പ്രശസ്തമായത്‌. തുടർന്ന് മസ്ജിദുന്നബവി നിൽക്കുന്ന സ്ഥാനം കേന്ദ്രമാക്കി പള്ളി നിർമിച്ചു അവിടെ താമസമാക്കി. എങ്കിലും തുടർന്നും ആദ്യപള്ളിക്ക് മുഹമ്മദ്‌ അർഹമായ സ്ഥാനം നൽകി ആദരിച്ചു. എല്ലാ ശനിയാഴ്ചയും മുഹമ്മദ്‌ നബി അവിടെ പോവുകയും നിസ്കരിക്കുകയും ചെയ്തിരുന്നു ഇസ്ലാമിക ഗ്രന്ഥങ്ങളിൽ രേഖപ്പെടുത്തിയിട്ടുണ്ട്..
പുനരുദ്ധാരണ പ്രവർത്തനങ്ങൾ
മുഹമ്മദ്‌ നബിയുടെ നിർമ്മാണ ശേഷം ഖുബാ പള്ളി പലതവണ പുനർനിർമ്മിക്കപ്പെട്ടിട്ടുണ്ട്. ഉമയ്യാദ് ഖലീഫ അബ്ദുൽ മലിക് മസ്ജിദുന്നബവി വികസിപ്പിച്ചശേഷം ഖുബാ മസ്ജിദും പുനരുദ്ധരിക്കുകയുണ്ടായി. പിൽക്കാലത്ത് ഒട്ടോമാൻ ഭരണകൂടം ഇത് വളരെ വിപുലീകരിച്ചു. അവസാനമായി 1986-ൽ ഫഹ്ദ് രാജാവ് പുതുക്കി പണിത പള്ളിയാണ് ഇപ്പോഴുള്ളത്
സന്ദർശനം
മുഹമ്മദ്‌ നബി മദീനയിൽ ആദ്യമായി കാൽകുത്തിയ സ്ഥാനത്ത് അദ്ദേഹം തന്നെ നേതൃത്വം നൽകി നിർമിച്ച പള്ളിയാണ് മസ്ജിദ് ഖുബാ. മുഹമ്മദ്‌ നബി മരണം വരെ മസ്ജിദ് ഖുബാ സന്ദർശനം നടത്തിയിരുന്നു. മസ്ജിദു ഖുബായിൽ വെച്ചുള്ള നിസ്കാരം ഉംറയോട് തുല്യമാണെന്ന് നബി പറഞ്ഞിട്ടുണ്ട്. അതിനാൽ തന്നെ ഇന്ന് മസ്ജിദ് ഖുബാ സന്ദർശനബഹുലമാണ്. മുഹമ്മദ്‌ നബി മരണപ്പെട്ട ശേഷം മറ്റു സ്വഹാബിമാർ ഈ പള്ളി സന്ദർശിക്കുകയും നിസ്കരിക്കുകയും പ്രത്യേകം ആദരിക്കുകയും ചെയ്തിരുന്നു.
അവലംബം
<References/>
വർഗ്ഗം:മുസ്ലീം പള്ളികൾ
വെഹ് ദ്വീപ്
പുലാവു വെഹ്, പുലോ വെഹ് എന്നീ പേരുകളിൽ അറിയപ്പെടുന്ന ഒരു സജീവ അഗ്നിപർവ്വത ദ്വീപാണ് വെഹ് ദ്വീപ്. ഇത് സുമാത്രയ്ക്ക് വടക്കുപടിഞ്ഞാറായാണ് സ്ഥിതി ചെയ്യുന്നത്. 45 മിനിട്ട് മുതൽ 2 മണിക്കൂർ വരെയെടുക്കുന്ന കപ്പൽ/ഫെറി യാത്രയിൽ ഇവിടെയെത്താം. ഈ പ്രദേശം ആദ്യം സുമാത്രയിലെ പ്രധാന ഭൂഭാഗത്തോട് ചേർന്നായിരുന്നു കിടന്നിരുന്നത്. പ്ലീസ്റ്റോസീനിലെ അവസാന അഗ്നിപർവ്വതസ്ഫോടനത്തിനു ശേഷം ഈ ബന്ധം നഷ്ടപ്പെട്ടു. ആൻഡമാൻ കടലിലാണ് ഈ ദ്വീപ് സ്ഥിതി ചെയ്യുന്നത്. ദ്വീപിലെ വലിയ പട്ടണം സബാങ് ആണ്. ഇന്തോനേഷ്യയിലെ ഏറ്റവും വടക്കുള്ള മനുഷ്യവാസപ്രദേശമാണിത്.
ഇവിടുത്തെ ജൈവ വൈവിദ്ധ്യം പ്രസിദ്ധമാണ്. ഇന്തോനേഷ്യൻ ഗവണ്മെന്റ് ഇവിടെ കരയും കടലുമായി 60 ചതുരശ്രകിമോലീറ്റർ പ്രദേശം ഒരു വന്യജീവി സംരക്ഷണകേന്ദ്രമായി പ്രഖ്യാപിച്ചിട്ടുണ്ട്. വിരളമായി മാത്രം കാണപ്പെടുന്ന ഒരു തരം മെഗാമൗത്ത് ഷാർക്ക് സ്പീഷീസിനെ ഇവിടെ കണ്ടെത്തിയിട്ടുണ്ട്. ഭീഷണി നേരിടുന്ന തവളയായ ഡറ്റാഫ്രൈനസ് വൽഹല്ല ഇവിടെമാത്രമാണ് കാണപ്പെടുന്നത്. ദ്വീപിന് ചുറ്റുമുള്ള പവിഴപ്പുറ്റുകളിൽ ധാരാളം തരം മത്സ്യങ്ങളുണ്ട്.
ഭൂമിശാസ്ത്രം
ആൻഡമാൻ കടലിലാണ് ഇത് സ്ഥിതിചെയ്യുന്നത്. നിക്കോബാർ ദ്വീപുകൾ, ആൻഡമാൻ ദ്വീപുകൾ എന്ന ദ്വീപസമൂഹങ്ങൾ സുമാത്രയിൽ നിന്ന് ബർമ പ്ലേറ്റ് വരെ ഒരു വരിയായി ഇവിടെ കാണപ്പെടുന്നു. നിങ്ങിക്കൊണ്ടിരിക്കുന്ന ചെറിയ ടെക്റ്റോണിക് പ്ലേറ്റിന് മുകളിലാണ് ആൻഡമാൻ കടൽ. ഈ പ്ലേറ്റിന്റെ നീക്കം കാരണം ഒരു മാല പോലെ ഈ കടലിൽ അഗ്നിപർവ്വത ദ്വീപുകൾ രൂപപ്പെട്ടിട്ടുണ്ട്.
156.3 ചതുരശ്ര കിലോമീറ്ററാണ് ദ്വീപിന്റെ വലിപ്പം. ഒരു ഫ്യുമറോളിക് അഗ്നിപർവ്വതമാണ് ഏറ്റവും ഉയരമുള്ള ഭാഗ്മ. ഇതിന് 617 മീറ്ററാണ് ഉയരം.
മനുഷ്യർ
അകേ പ്രവിശ്യയുടെ ഭാഗമാണ് ഈ ദ്വീപ്. 1993-ലെ സെൻസസ് പ്രകാരം ഇവിടെ 24,700 ആൾക്കാരുണ്ടായിരുന്നു. ഭൂരിപക്ഷം ആൾക്കാരും അകെനീസ് വിഭാഗത്തിൽ പെടുന്നു. ബാക്കിയുള്ളവർ മിനാൻകബൗ, ജാവനീസ്, ബറ്റാക്, ചൈനീസ് എന്നീ വിഭാഗങ്ങളിൽപ്പെടുന്നു. ഇവിടെ എപ്പോഴാണ് ആദ്യം മനുഷ്യവാസമാരംഭിച്ചത് എന്നതറിയില്ല. ഇസ്ലാം മതമാണ് പ്രധാന മതവിഭാഗം. ചില ക്രിസ്ത്യാനികളും ബുദ്ധമതക്കാരും ഈ ദ്വീപിലുണ്ട്.
ആവാസവ്യവസ്ഥ
1997–1999 കാലത്ത് കൺസർവേഷൻ ഇന്റർനാഷണൽ ഈ പ്രദേശത്ത് ഒരു സർവേ നടത്തിയിരുന്നു. കോറലുകളുടെ വൈവിദ്ധ്യം കുറവാണെങ്കിലും ഈ പ്രദേശത്തുള്ള മത്സ്യങ്ങളുടെ ജൈവവൈവിദ്ധ്യം വലുതാണ്. പോഗോനോപെർസ ഓസെല്ലാറ്റ്, ചേറ്റഡോൺ ഗാർഡ്നേരി, ചേറ്റഡോൺ സാന്തോസെഫാലസ്, സെന്റോപൈഗേ ഫ്ലാവിപെക്ടറാലിസ്, ജെനികാന്തസ് കൗഡോവിറ്റാറ്റസ്, ഹാലിയോകോറസ് കോസ്മെറ്റസ്, സ്റ്റെതോജുലിസ് ആൽബോവിറ്റാറ്റസ്, സ്കാറസ് എന്നിയാകാന്തസ്, സ്കാറസ് സ്കാബർ, സെബ്രസോമ ഡെസ്ജാർഡീനി തുടങ്ങിയവ് ഇവിടെ കാണപ്പെട്ട മത്സ്യങ്ങളാണ്.
ഒരിനം മെഗാമൗത്ത് സ്രാവിനെ ഇവിടെ കണ്ടെത്തിയിട്ടുണ്ട്. ഈ ഇനത്തിൽ പെട്ട സ്രാവ് ഇരുപത്തൊന്നാമതോ ഇരുപത്തിമൂന്നാമതോ തവണയാണ് നിരീക്ഷിക്കപ്പെടുന്നത്. 1976-ലാണ് ഇതിനെ ആദ്യമായി കണ്ടെത്തിയത്.
ടൂറിസം
വാഹനം വാടകയ്ക്കെടുത്ത് മാത്രമേ ഒരു ദിവസം കൊണ്ട് ചില കടൽത്തീരങ്ങൾ സന്ദർശിക്കാൻ സാധിക്കൂ. ഇവിടെ പൊതുഗതാഗതസംവിധാനം ഇല്ല.
പുറത്തേയ്ക്കുള്ള കണ്ണികൾ
വർഗ്ഗം:ഇന്തോനേഷ്യയിലെ അഗ്നിപർവ്വതങ്ങൾ
പി. ഗീത
മലയാളത്തിലെ ഒരു സാഹിത്യ വിമർശകയും സ്ത്രീവിമോചന പ്രവർത്തകയുമാണ് '''പി. ഗീത'''. മലപ്പുറം ജില്ലയിലെ അങ്ങാടിപ്പുറത്ത് പി.സി. പരമേശ്വരൻ, പി.എസ്. പദ്‌മിനി എന്നിവരുടെ മകളായി ജനനം. മടപ്പള്ളി ഗവ. കോളേജ്, മലപ്പുറം ഗവ. കോളേജ്, പട്ടാമ്പി ശ്രീ നീലകണ്‌ഠ സംസ്കൃത കോളേജ് എന്നിവിടങ്ങളിൽ മലയാളം അധ്യാപികയായി സേവനം അനുഷ്ഠിച്ചിട്ടുണ്ട്. ഭർത്താവ് സാഹിത്യനിരൂപകനും കാലടി സംസ്കൃത സർവകലാശാല മലയാളം അധ്യാപകനുമായ പി പവിത്രൻ. മക്കൾ: അപർണ പ്രശാന്തി, അതുൽ പി.
വിദ്യഭ്യാസം
പെരിന്തൽമണ്ണ പഞ്ചമ എൽ.പി. സ്കൂൾ, ഗവ. ഹൈ സ്കൂൾ പെരിന്തൽമണ്ണ, മണ്ണാർക്കാട് കെ.ടി.എം. സ്കൂൾ, ഒറ്റപ്പാലം എൽ.എസ്.എൻ. ഗേൾസ് ഹൈസ്‌കൂൾ എന്നിവിടങ്ങളിൽ സ്കൂൾ വിദ്യാഭ്യാസം. ഗുരുവായൂർ ലിറ്റിൽ ഫ്‌ളവർ കോളേജ്, പട്ടാമ്പി ശ്രീ നീലകണ്‌ഠ സംസ്കൃത കോളേജ്, കാലിക്കറ്റ് യൂണിവേഴ്സിറ്റി ക്യാമ്പസ് എന്നിവിടങ്ങളിൽ ഉന്നത വിദ്യാഭ്യാസം. 'പാതാള രാമായണം കിളിപ്പാട്ടിന്റെ സംശോധിത സംസ്കരണം' എന്ന വിഷയത്തിൽ എംഫിൽ പ്രബന്ധവും (1988), 'ആധുനിക മലയാള കവിതയിലെ സ്ത്രീപക്ഷ സമീപനങ്ങൾ' (1995) എന്ന വിഷയത്തിൽ പി.എച്ച്.ഡി. പ്രബന്ധവും. 'സ്ത്രീകളെഴുതിയ മലയാളകഥകളിലെ കുടുംബചിത്രീകരണം', 'മലപ്പുറം ജില്ലയിലെ സ്ത്രീകളുടെ സാമൂഹ്യപദവി' എന്നീ വിഷയങ്ങളിൽ യു.ജി.സി ഗവേഷണ പ്രൊജെക്ടുകൾ പൂർത്തീകരിച്ചു.
സാഹിത്യവിമർശനം
കണ്ണാടികൾ ഉടക്കുന്നതെന്തിന് (1997)
ദേവദൂതികൾ മാഞ്ഞുപോവത് (1999)
ആധുനിക മലയാളകവിതയിലെ സ്ത്രീപക്ഷ സമീപനങ്ങൾ (2002)
പേറ്റുനോവും ഈറ്റുപുണ്യവും (2005)
ആര്യമാകിലുമനാര്യമാകിലും (2006)
അതിർത്തികളിലെ അശരീരികൾ (2010)
സീതയിലെ സീത (2014)
എഴുത്തമ്മമാർ (2014)
മാരാരുടെ എഴുത്തിലെ അമ്മവഴികൾ (2017)
സിനിമാപഠനങ്ങൾ
സിനിമയുടെ കയ്യേറ്റങ്ങൾ (2000)
മലയാളത്തിൻറെ വെള്ളിത്തിര (2001)
രംഗകലാ പഠനം
കളിയമ്മമാർ (2011)
സംസ്കാര/ ചരിത്രപഠനം
സ്ത്രീവാദത്തിന്റെ കേരളപരിസരം (2005)
പ്രണയം, ലൈംഗീകത, അധികാരം (2006)
ഗ്ലൈസീൻ
Gly or G എന്ന ചുരുക്കരൂപമുള്ള കാർബണികവസ്തുവും മാംസ്യനിർമ്മാണത്തിനുപയോഗിക്കുന്ന 20 അമിനോഅമ്ളങ്ങളിൽ ഏറ്റവും ലഘുവായതുമാണ് ഗ്ലൈസീൻ (NH2CH2COOH). നോൺ-എസ്സൻഷ്യൻ അമിനോഅമ്ളവിഭാഗത്തിലുൾപ്പെടുന്ന ഗ്ലൂക്കോസ് നിർമ്മാണകാരി (ഗ്ലൂക്കോജനിക്) യാണിത്. GGU, GGC, GGA, GGG എന്നിവയാണ് ഗ്ലൈസീനെ നിർമ്മിക്കുന്ന ജനിതകകോഡോണുകൾ. നിറമില്ലാത്തതും മധുരമുള്ളതുമായ പരൽ (ക്രിസ്റ്റൽ) ആണിത്. കൈറൽ (Chiral) രൂപമല്ല. ഒരു ഹൈഡ്രജൻ ആറ്റം മാത്രമുള്ള സൈഡ് ചെയിനാണ് ഇവയ്ക്കുള്ളത്. 1820ൽ ഹെൻട്രി ബ്രാക്കൊണോട്ട് (Henri Braconnot) ആണ് ഗ്ലൈസീനിനെ കണ്ടെത്തുന്നത്.
പി. ഗീത
സംസ്കാര/ ചരിത്രപഠനം
ഇരിക്കണോ മരിക്കണോ (2008)
പെൺകാലങ്ങൾ (2010)
ഗ്ലൈസീൻ
ഗ്ലൈസീൻ ജൈവനിർമ്മാണം
അമിനോഅമ്ലമായ സെറീനിൽ നിന്നാണ് ഗ്ലൈസീൻ നിർമ്മിക്കപ്പെടുന്നത്. 3-ഫോസ്ഫോഗ്ലിസറേറ്റിൽ നിന്ന് ലഭിക്കുന്ന സെറീനിനെ സെറീൻ ഹൈഡ്രോക്സി മീഥൈൽ ട്രാൻസ്ഫിറേയ്സ് (Serine hydroxymethyltransferase) എന്ന എൻസൈം പിരിഡോക്സൽ ഫോസ്ഫേറ്റ് എന്ന കോഫാക്ടറിന്റെ സഹായത്താൽ ഗ്ലൈസീനും N5,N10-Methylene tetrahydrofolate ഉം ജലവുമാക്കിമാറ്റുന്നു. സെറീനിന്റെ ബീറ്റാ കാർബണിനെ ടെട്രാ ഹൈഡ്രോ ഫോളിക്കമ്ളത്തിന്റെ സഹായത്താൽ ഒരു കാർബൺ പൂളിലേയ്ക്ക് ചാനലൈസ് ചെയ്യുന്നു. സൈറീനിന്റെ ആൽഫാ കാർബൺ ഗ്ലൈസീനിന്റെ ആൽഫാ കാർബണായി മാറുന്നു. കശേരുകികളുടെ കരളിൽ ഗ്ലൈസീൻ ഉത്പാദനം നടത്തുന്നത് ഗ്ലൈസീൻ സിന്തേയ്സ് (glycine synthase) എന്ന രാസാഗ്നിയാണ്. ഇത് റിവേഴ്സ് രാസമാറ്റമാണ്. CO2, NH4, ലിപ്പോഅമൈഡ്, ടെട്രാ ഹൈഡ്രോഫോളിക് ആസിഡ്, പിരിഡോക്സൽ ഫോസ്ഫേറ്റ് എന്നിവ ഈ പ്രവർത്തനങ്ങൾക്കാവശ്യമാണ്. ത്രിയോണിൻ ആൽഡോലേയ്സ് എന്ന രാസാഗ്നിയുടെ സഹായത്താൽ ത്രിയോണിൻ എന്ന അമിനോഅമ്ളത്തിൽ നിന്നും ഗ്ലൈസീൻ നിർമ്മിക്കപ്പെടുന്നു.
പി. ഗീത
സംസ്കാര/ ചരിത്രപഠനം
അന്യായങ്ങൾ (2011)
1921 ചരിത്രവർത്തമാനങ്ങൾ (2015)
ഗ്ലൈസീൻ
ഗൈസീൻ ക്ലീവേജ് സിസ്റ്റം
ഗ്ലൈസീൻ ഓക്സിഡേറ്റീവ് ഡീഅമിനേഷന് വിധേയമാകുന്നു. ഇത് ഗ്ലൈസീൻ സിന്തേയ്സിന്റെ പ്രവർത്തനത്തിന് വിപരീതമായുള്ളതാണ്. ഇതുവഴി NH3, CO2, THFA (ടെട്രാ ഹൈഡ്രോഫോളിക് ആസിഡ്), എന്നിവ രൂപപ്പെടുന്നു. മൾട്ടി-എൻസൈം കോപ്ലക്സ് പ്രവർത്തനമായ ഇതിൽ നിരവധി രാസാഗ്നികൾ പങ്കെടുക്കുന്നു.
പി. ഗീത
സംസ്കാര/ ചരിത്രപഠനം
കെ.ആർ ഗൗരിയമ്മയും കേരളവും (2019)
ബോൾസ്മാൻ യന്ത്രം
വർഗ്ഗം:കൃത്രിമബുദ്ധി
പി. ഗീത
സംസ്കാര/ ചരിത്രപഠനം
അതീതസാക്ഷ്യങ്ങൾ (2020)
ഗ്ലൈസീൻ
ഗ്ലൂക്കോജനിക് പാത്ത്‍വേ
സെറീനാക്കി ഗ്ലൈസീനിനെ മാറ്റിയശേഷം സെറീൻ ഡീഹൈഡ്രറ്റേയ്സ് എന്ന രാസാഗ്നിയുടെ സഹായത്താൽ പിന്നീട് പൈറുവേറ്റാക്കി മാറ്റുന്ന പ്രവർത്തനമാണിത്.
പി. ഗീത
ചെറുകഥാ സമാഹാരങ്ങൾ
സ്വർഗ്ഗത്തിന്റെ താക്കോൽ കിട്ടിയോ (2001)
ഗ്ലൈസീൻ
ക്രിയാറ്റിൻ/ ക്രിയാറ്റിൻ ഫോസ്ഫേറ്റ് നിർമ്മാണം
ആർജിനിന്റെ അമിഡിനോ ഗ്രൂപ്പിനെ ഗ്ലൈസീനിലേയ്ക്ക് മാറ്റി ഗ്വാനിഡോ അസറ്റിക് അമ്ലമാക്കുന്നു. S-അഡിനോസിൽ മെഥിയോണിന്റെ സഹായത്താൽ മീഥൈൽ ട്രാൻസ്ഫിറേയ്സ് എന്ന രാസാഗ്നി ക്രിയാറ്റിൻ നിർമ്മിക്കുന്നു. ക്രിയാറ്റിൻ കൈനേയ്സിന്റെ സഹായത്താൽ ക്രിയാറ്റിൻ ഫോസ്ഫേറ്റ് നിർമ്മിക്കപ്പെടുന്നു.
പി. ഗീത
ചെറുകഥാ സമാഹാരങ്ങൾ
അമ്മയില്ലാതാവും കാലം (2001)
ഗീതയുടെ സമ്പൂർണ കഥകൾ (2019)
നോവൽ
അമ്മക്കല്ല് (2019)
ഗ്ലൈസീൻ
പ്യൂരിൻ നിർമ്മാണം
ഗ്ലൈസീനിനെ പ്യൂരിൻ വലയത്തിന്റെ (റിംഗ്) ഭാഗമാക്കി മാറ്റുന്നു.
പി. ഗീത
എഡിറ്റ്‌ ചെയ്ത കൃതികൾ
പാതാളരാമായണം കിളിപ്പാട്ട്- സംശോധിത സംസ്കരണം (1993)
കുലംകുത്തി- ഒഞ്ചിയം, രക്തം, സാക്ഷി (2013)
ഗ്ലൈസീൻ
നാഡീയപ്രേക്ഷകം (ന്യൂറോട്രാൻസ്മിറ്റർ)
ബ്രെയിൻ സ്റ്റം, സുഷുമ്ന, റെറ്റിന എന്നിവിടങ്ങളിലെ ന്യൂറോട്രാൻസ്മിറ്ററാണിത്. ഇത് ക്ലോറൈഡ് സ്പെസിഫിക് ചാനലുകളുടെ തുറക്കലിന് സഹായിക്കുന്നു. ക്ലോറൈഡ് ന്യൂറോണകളിലേയ്ക്ക് പ്രവേശിക്കുന്നു. ന്യൂറോണൽ ട്രാഫിക്കിനെ ഇത് തടയുകയാണ് ചെയ്യുന്നത് (nhibitory neurotransmitter). സ്കിസോഫ്രീനിയ (schizophrenia) ചികിത്സയ്ക്ക് ഇതുപയോഗിക്കുന്നു.
പി. ഗീത
എഡിറ്റ്‌ ചെയ്ത കൃതികൾ
തീയെഴുത്തുകൾ- കെ സരസ്വതിയമ്മ എഴുത്തും ജീവിതവും (2016)
ഗ്ലൈസീൻ
അവലംബം
വർഗ്ഗം:അമിനോ ആസിഡുകൾ
പി. ഗീത
പുരസ്‌കാരങ്ങൾ
&മുതുകുളം പാർവതിയമ്മാ പുരസ്‌കാരം- 2006 (പ്രണയം, ലൈംഗീകതാ,അധികാരം)
അവലംബം
വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ
അനാർക്കലി മരിക്കാർ
മലയാളചലച്ചിത്രത്തിൽ അഭിനയിച്ച ഇന്ത്യൻ നടികളിലൊരാണ് അനാർക്കലി മരിക്കാർ. 2016ലെ ആനന്ദം എന്ന ചലച്ചിത്രത്തിലൂടെയാണ് അവർ അഭിനയ ജീവിതത്തിൻറെ തുടക്കം കുറിച്ചത്. വർഗ്ഗം:മലയാളചലച്ചിത്രനടിമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1997-ൽ ജനിച്ചവർ വർഗ്ഗം:ഇന്ത്യൻ ചലച്ചിത്ര നടിമാർ
ചുവന്ന ആൽഗ
ജിവിക്കുന്ന സ്ഥലം
മിക്ക റോഡോഫൈറ്റുകളും സമുദ്രജലത്തിൽ ജീവിക്കുന്നു. കുറച്ചു സ്പീഷീസുകൾ ശുദ്ധജലത്തിലും കാണപ്പെടുന്നുണ്ട്. ഇവ സാധാരണ ശുദ്ധമായ ഒഴുകുന്ന ജലത്തിലാണു കാണുന്നത്. ചില അപവാദങ്ങൾ ഇല്ലാതില്ല.
ഫോസിൽ രേഖകൾ
ചുവന്ന ആൽഗകൾ ചുണ്ണാമ്പുകല്ലുകളുടെ തിട്ടകളുടെ രൂപീകരണത്തിനു കാരണമാണ്.
അവലംബം
വർഗ്ഗം:ആൽഗകൾ
നെടുങ്ങണ്ട
തിരുവനന്തപുരം ജില്ലയിൽ ചിറയിൻകീഴ് താലൂക്കിൽ അഞ്ചുതെങ്ങ് ഗ്രാമത്തിൽ ഉള്ള ഒരു പ്രദേശമാണു. പടിഞ്ഞാറു ദിക്കിൽ അറേബ്യൻ കടലും കിഴക്കു ഭാഗത്തു കോവിൽത്തോട്ടം കായലും ഉള്ള ഒരു ചെറിയ പ്രദേശമാണിതു. കടയ്ക്കാവൂർ വർക്കല തീരദേശ പാതയിൽ കായിക്കരയ്ക്കും വിളബ്ഭാഗത്തിനും ഇടയിലാണിതു സ്ഥിതി ചെയ്യുന്നതു. ശ്രീനാരായണ ട്രെയിനിംഗ് കോളേജ് ഇവിടെയാണുള്ളതു. ശ്രീനാരായണ വിലാസം ഹയർ സെക്കൻടറി സ്കൂളും ഇവിടെയുണ്ട്.
കയർപിരിയും കൃഷിയുമായിരുന്നു ഇവിടത്തെ ആളുകളുടെ തൊഴിൽ. കയർപിരി ഏതാണ്ട് നിന്നു പോയിരിക്കുന്നത്‌ കൊണ്ട് കൃഷി മാത്രമായിട്ടുണ്ട് ഇപ്പോൾ ജീവിതമാർഗം.